Summary: صائم ایوب اور بابر اعظم کی تو بدقسمتی رہی کہ بہترین گیندیں ان کا نصیب ٹھہریں مگر ان کے سوا دیگر سبھی پاکستانی بلے باز محض اپنی نیم دلی کے ہاتھوں زیر ہوئے۔

’مگر عامر جمال جی دار نکلے‘: سمیع چوہدری کا کالم

پیٹ کمنز اٹیک میں آئے تو انھوں نے فیلڈرز کو باؤنڈری کی طرف دھکیلنا شروع کیا۔ یہ واضح اشارہ تھا کہ وہ شارٹ پچ بولنگ سے رضوان پر یلغار کرنے کو ہیں اور خود رضوان بھی اس امر سے واقف تھے کہ اب کیسی بولنگ ان کے رستے آنے کو ہے۔

مگر نہ چاہتے ہوئے بھی رضوان اسی دام میں آ گئے اور تکلیف دہ پہلو یہ تھا کہ اس انہدام میں، ان کی کوئی تکنیکی صلاحیت آڑے نہیں آئی بلکہ وہی نیم دلی ان کا بھی زوال ثابت ہوئی جو صبح سے پاکستانی بیٹنگ کا خاصہ رہی تھی۔

عبداللہ شفیق میلبرن میں ایک قیمتی کیچ ڈراپ کرنے کے بعد سے خود اعتمادی کے ایسے بحران کا شکار ہیں کہ اپنی مبادیات سے ہی بے بہرہ دکھائی دیے۔ جس گیند کو چھوڑ دینا بہتر تھا، وہ اسی پر نیم دلی سے بلا چلا بیٹھے۔

اور شان مسعود کی قسمت بارے کیا ہی کہا جائے کہ مچل مارش کی جس گیند پر وہ آؤٹ قرار پائے، وہ نو بال ٹھہری اور انھیں ایک نئی زندگی مل گئی مگر بدقسمتی کی انتہا ملاحظہ ہو کہ ایک ہی اوور بعد وہ عین اسی لائن و لینتھ کی گیند پر ہو بہو اسی بے دلی سے بلا گھما گئے۔

یہ پاکستان کی خوش بختی کی انتہا تھی کہ یہاں ٹاس جیت کر پہلے بیٹنگ کا موقع میسر آیا اور وہ سکور بورڈ پر ایک مسابقتی مجموعہ جما کر آسٹریلیا پر کچھ دباؤ پیدا کر سکتے تھے جسے چوتھی اننگز میں بیٹنگ کرنا ہو گی۔

اکیلے عامر جمال نے اپنے تئیں اس ساری بے دلی کا ازالہ کرنے کی کوشش جمائی اور پھر وہ کریز پر ایسے جمے کہ پیٹ کمنز کے بولرز سر کھجاتے رہ گئے۔

یہ ہرگز متوقع نہ تھا کہ جہاں ٹاپ آرڈر اور مڈل آرڈر اس قدر تر نوالہ ثابت ہوئے، وہاں عامر جمال اس بہترین بولنگ اٹیک کے گلے میں ہڈی کی مانند اٹک جائیں گے۔ انھوں نے ثابت کیا کہ اس طرح کے باؤنس پر یہ خطرناک اٹیک پاکستانی بلے بازوں کا کچھ نہ بگاڑ پاتا اگر نیم دلی آڑے نہ آتی۔

گو ان کی اننگز کا آغاز مضبوط نہ تھا مگر جیسے جیسے عامر پچ کی رفتار سے ہم آہنگ ہوتے گئے، آسٹریلوی ٹیم پچھلے قدموں پہ بھٹکنے لگی۔ بدقسمتی سے وہ خود تو سنچری تک نہ پہنچ پائے مگر اپنی ٹیم کو ضرور ایک قابلِ قدر مجموعے تک پہنچا گئے۔

جو سکور پہلی اننگز میں اس پچ پر یقینی تھا، پاکستان کا مجموعہ بہرحال اس ہندسے سے خاصا پیچھے بھٹک رہا ہے لیکن عامر جمال کی جی داری کے طفیل ٹیم اب وہاں کھڑی ہے کہ جہاں سے کم از کم مسابقت کا کچھ امکان موجود ہے۔


Summary: یہ تو سب پر عیاں ہے کہ کل انٹرنیشنل کرکٹ میں ڈیوڈ وارنر اپنی الوداعی جھلک دکھائیں گے مگر یہ کوئی نہیں جانتا کہ سڈنی ٹیسٹ شان مسعود کے لیے کسی نئے عہد کا آغاز ہو گا یا پھر یہ ان کا بھی الوداعی میچ ثابت ہو گا۔

ڈیوڈ وارنر کا فیئر ویل خراب ہو سکتا ہے؟ سمیع چوہدری کا کالم

اور جب ملک میں الیکشن کی آمد آمد ہے تو پی سی بی کی راہداریوں میں بھی یہ سوچ پنپ رہی ہے کہ الیکشن کے بعد ممکنہ طور پہ ذکا اشرف پی سی بی کی صدارت پہ براجمان نہ ہوں گے۔ ایسے میں یہ سوال ناگزیر ہے کہ ذکا اشرف کی طے کردہ تعیناتیوں کا مستقبل کیا ہو گا؟

شان مسعود جب کپتان مقرر ہوئے تو یہ پی سی بی کے اپنے سابقہ معیارات کے حوالے سے بھی عجیب ترین خبر تھی کہ جنھوں نے اپنے کیریئر میں اتنا وقت ٹیم کے اندر نہیں گزارا جتنا باہر گزارا ہے، وہ راتوں رات کپتان کیسے بن گئے۔

اب کل سے شروع ہونے والا سڈنی ٹیسٹ شان مسعود کے لیے ایک امید کی کرن ہے کہ نہ صرف سڈنی کی کنڈیشنز پاکستانی ٹیم کے لیے سہل ترین آسٹریلوی کنڈیشنز ہوں گی بلکہ تین دہائیاں پہلے پاکستان نے آسٹریلیا میں آخری ٹیسٹ بھی اسی گراؤنڈ پہ جیتا تھا۔

جس طرح سے اس سیریز میں شان مسعود اپنی قائدانہ صلاحیتیں ظاہر کرتے آئے ہیں، آسٹریلوی ٹیم یقیناً دباؤ کا شکار ہو گی اور ٹیم سلیکشن میں بھی پاکستان نے جو جرات مندانہ فیصلے کیے ہیں، اگر بار آور ہو گئے تو بعید نہیں کہ تاریخ کا ورق پلٹ جائے اور یہ معرکہ شان مسعود کا ممکنہ الوداعی میچ بننے کی بجائے ایک نئے باب کا افتتاحی میچ بن جائے۔

کیونکہ اس ٹور کے بعد پاکستان کو اگلے چھ ماہ میں کوئی ٹیسٹ کرکٹ نہیں کھیلنا ہے اور چھ ماہ میں پاکستان کے سیاسی منظرنامے کی تبدیلیاں پی سی بی کے ایوانوں تک منتقل ہو چکی ہوں گی، سو اگر شان مسعود یہاں کوئی تاریخ رقم کر پائے تو چھ ماہ بعد حالات مختلف ہو سکتے ہیں۔

ڈیوڈ وارنر کا یہ الوداعی میچ ہے اور پاکستان کے خلاف ان کا ریکارڈ یونھی تابناک نہیں رہا بلکہ پاکستانی فیلڈرز بھی ہمیشہ دامے، درمے، سخنے، ان کی حتی الامکان مدد کرتے آئے ہیں۔ لیکن اگر پاکستان سلپ کارڈن کے بہتر انتخاب میں کامیاب رہا تو شاید وارنر کی قسمت یوں نہ کھل پائے۔

اور امام الحق کو ڈراپ کیا جانا بہرحال ایک جرات آموز فیصلہ ہے اور شان مسعود ہی یہ اقدام اٹھا سکتے تھے۔ طویل فارمیٹ میں اگرچہ صائم ایوب کا تجربہ بہت محدود ہے لیکن اگر وہ اپنے مختصر فارمیٹ کے جارحانہ انداز کو یہاں بھی نبھا پائے تو آسٹریلوی بولرز کے لیے ایک سرپرائز ثابت ہو سکتے ہیں۔

ماضی کے آسٹریلوی دوروں کے برعکس پچھلے دو میچز میں شان مسعود نے ایک نو آموز بولنگ اٹیک کے ہمراہ بہت بہتر کارکردگی کا مظاہرہ کیا ہے۔ اگر پاکستان اسی مومینٹم کو برقرار رکھنے میں کامیاب رہ گیا تو وارنر کا فیئر ویل خراب بھی کر سکتا ہے۔


Summary: آپ شاید فاطمہ وٹ برڈ کو جیولن پھینکنے والی، اولمپک میڈلسٹ، چیمپئن اور سابق عالمی ریکارڈ ہولڈر کے طور پر جانتے ہوں گے لیکن ان کی زندگی مصائب اور تنہائی سے لے کر مسلسل کوشش اور اعلیٰ مقام پانے تک کی ایک طویل داستان ہے۔

فاطمہ وٹ بریڈ: وہ بچی جسے پیدا ہونے کے بعد ’مرنے کے لیے‘ چھوڑ دیا گیا، عالمی جیولن چیمپیئن کیسے بنیں؟

اس دوران ایک پڑوسی نے کسی کو اپارٹمنٹ میں داخل یا باہر نکلتے نہیں دیکھا یا بچے کو پرسکون کرنے کی کوشش کرتے نہیں سنا۔ انھوں نے پولیس کو فون کر دیا، جب پولیس وہاں پہنچی تو انھوں نے تین ماہ کی اس بچی کو مکمل طور پر اکیلا، بھوک سے بلکتا ہوا، گندگی میں اٹا ہوا اور شدید بیمار پایا۔

آپ شاید فاطمہ وٹ بریڈ کو جیولن پھینکنے والی، اولمپک میڈلسٹ، چیمپیئن اور سابق عالمی ریکارڈ ہولڈر کے طور پر جانتے ہوں گے لیکن ان کی زندگی مصائب اور تنہائی سے لے کر مسلسل کوشش اور اعلیٰ مقام پانے تک کی ایک طویل داستان ہے۔

ٹورنامنٹ کی فوٹیج میں وہ سفید برطانوی شرٹ اور 310 نمبر والی شارٹس میں تھوڑا سا آگے پیچھے چلیں، دائیں ہاتھ میں جیولن پکڑی اور پھر اپنی بائیں ٹانگ پر کھڑے ہو کر انھوں نے گیارہ قدم لے کر جیولن پھینک دیا۔ انھوں نے اپنی سوانح عمری میں لکھا کہ اس وقت ان کے ہاتھ سے جیولن راکٹ کی طرح چھوٹا۔

اس وقت وٹ بریڈ کو معلوم تھا کہ انھوں نے ایک اچھا تھرو پھینکا ہے۔ جیولن آگے سے آگے جا رہا تھا اور جیسے ہی یہ لینڈ ہوا تو وٹ بریڈ نے فتح میں اپنے بندھے ہاتھ اٹھا دیے۔

اگلے دن، فائنل راؤنڈ میں وٹ بریڈ نے کندھے کی چوٹ کے باوجود اپنا پہلا طلائی تمغہ جیتا اور تاریخ کی دوسری سب سے طویل ترین تھرو پھینک کر کامیابی حاصل کی۔

وقتاً فوقتاً ان کی والدہ وٹ بریڈ کے سوتیلے بہن بھائیوں کو گھوماتی تھیں لیکن وہ فاطمہ کو کبھی اپنے ساتھ نہیں لے کر جاتیں۔

وٹ بریڈ کا کہنا ہے کہ ’اپنے آپ کو بچانے کے لیے میں نے اپنے ارد گرد ایک دیوار سی بنا لی تاکہ کوئی مجھ سے محبت نہ کر سکے اور نہ ہی کسی طرح سے مجھ میں دلچسپی ظاہر کر سکے۔‘

اس کے کچھ روز بعد وٹ بریڈ ایک جیولن زمین پر پڑا دکھائی دیا۔ انھیں کہا گیا تھا کہ وہ جیولن ٹرینر کے آنے کا انتظار کریں۔ جب وہ ٹرینر پہنچیں تو انھیں معلوم ہوا کہ یہ وہی نیٹ بال ریفری ہیں جنھوں نے وٹ برڈ کو وارننگ دی تھی۔ ان کا نام مارگریٹ وٹ بریڈ تھا۔

تب سے سابق برطانوی کامن ویلتھ گیمز کھلاڑی مارگریٹ بریڈ نے 13 سالہ فاطمہ کو وہ سب کچھ سکھایا، جو انھیں جیولن کے بارے میں جاننے کی ضرورت تھی۔

جب مارگریٹ کو پتا چلا کہ وہ چائلڈ پروٹیکشن ہوم میں رہتیں ہیں تو انھوں نے وٹ برڈ کو مناسب جوتے اور ایک جیولن خرید کر دیے تاکہ وہ اکیلے تربیت کر سکیں۔

ایک دفعہ انھوں نے جیولن گھر کے کمرے کی کھڑکی پر دے مارا جس پر انھیں ایک ماہ تک کھیل سے روکنے کی سزا دی گئی۔


Summary: پاکستانی کرکٹ ٹیم جو کہ اس وقت آسٹریلیا کے دورے پر ہے اگلے میچ کے لیے میلبورن سے سڈنی جارہی تھی۔ محمد حفیظ بروقت ایئر پورٹ نہ پہنچ سکے اور انھیں فلائٹ پر بورڈ نہیں کیا جا سکا اور یہ خبر سوشل میڈیا صارفین اور کرکٹ کے مداحوں کو پسند نہیں آئی۔

محمد حفیظ آسٹریلیا میں فلائٹ مِس کرنے پر تنقید کی زد میں: ’وہ ذمہ دار انسان ہیں، بس ان سے بھول ہو گئی‘

اب کی بار ایسا ہی کچھ محمد حفیظ کے ساتھ ہوا ہے جو کہ پاکستان کی قومی کرکٹ ٹیم کے ڈائریکٹر ہیں۔ دراصل آسٹریلیا کے دورے پر موجود ٹیم تیسرے اور آخری ٹیسٹ میچ کے لیے میلبرن سے سڈنی جا رہی تھی۔

جس فلائٹ سے قومی ٹیم روانہ ہو رہی تھی اس پر بورڈ کرنے میں حفیظ اور ان کی اہلیہ کو دیر ہو گئی۔ وہ دوسری فلائٹ پکڑ کر سڈنی پہنچ تو گئے لیکن یہ بات جب سوشل میڈیا پر وائرل ہوئی تو اکثر صارفین اور کرکٹ کے مداحوں کو پسند نہیں آئی۔

سوشل میڈیا پر پاکستانی اور انڈین صارفین نے محمد حفیظ پر طنز و مزاح کا موقع ہاتھ سے جانے نہیں دیا۔ کوئی مزاح کرتا نظر آیا تو کوئی انھیں ان کے عہدے کی ذمہ داریاں یاد دلاتا رہا۔

اسامہ خلیل نامی صارف نے لکھا کہ ’محمد حفظ پاکستان کرکٹ ٹیم کے ڈائریکٹر ہیں۔ انھوں نے میلبورن سے سڈنی کی فلائٹ مس کر دی۔ کیا پی سی بی انھیں بھی 500 ڈالر جرمانہ کری گی؟‘

وہیں کچھ صارفین ایسے بھی تھے جو اس بحث کو بے معنی قرار دے رہے ہیں۔ کیونکہ ان کے خیال میں کھلاڑیوں کو ڈسپلن کا پابند کرنا ایک الگ اہمیت کا حامل ہے اور کسی آفیشل سے کوتاہی ہو جانا کرکٹ میچ پر زیادہ اثرانداز نہیں ہوتا۔

ان کا کہنا تھا کہ ’فلائٹ مس ہو جانا کوئی غیر معمولی بات نہیں ہے۔ یہ کسی بھی وجہ سے ہو سکتی ہے۔ کوئی فرد باتھ روم میں ہو سکتا ہے یا کوئی بھی وجہ ہو سکتی ہے۔ کافی پینے کی وجہ سے فلائٹ مس نہیں ہوتی۔ لیکن یہ ایسی چیز نہیں جس پر جرمانہ ہو۔ کیونکہ وہ عادتاً ایسا نہیں کر رہے کہ ہر بار ہی ایسا کر کے قانون توڑ رہے ہوں۔ اور حفیظ ایک انتہائی ذمہ دار انسان ہیں۔‘

عالیہ نے وضاحت کی کہ ’کیونکہ لڑکے رات کو جاگتے ہیں یا سوشل میڈیا پر رہتے ہیں یا پھر فیملیز کے ساتھ گھوم رہے ہوتے ہیں تو اس لیے انھیں پابند کرنا پڑتا ہے۔ یہ یقیناً ایک ڈسپلنری معاملہ ہے اور یہ ایک بالکل مختلف بات ہے۔‘

سوشل میڈیا پر بحث چھیڑنے کے عمل کو بے معنی قرار دیتے ہوئے انھوں نے کہا کہ یہ یقیناً ایسے کھلاڑیوں اور لوگوں کی جانب سے کیا جاتا ہے جو محمد حفیظ کی جانب سے ضوابط کی سختی سے نالاں ہیں۔

خیال رہے کہ ڈریسنگ میں اس جرمانے کے حوالے سے میلبرن ٹیسٹ کے بعد بھی حفیظ سے سوال پوچھا گیا تھا جس پر انھوں نے کہا تھا کہ ’کسی کو بھی اپنی سرکاری نوکری کے دوران سونے کی اجازت نہیں دی جا سکتی، جس دوران آپ ٹیسٹ یا ون ڈے کرکٹ کھیل رہے ہوتے ہیں تو یہ آپ کی سرکاری ڈیوٹی کا حصہ ہوتے ہیں اس لیے یہ مناسب نہیں ہے کہ آپ اس دوران سوئیں۔


Summary: وارنر کی جانب سے ریٹائرمنٹ کے اعلانات تو ایک جانب مگر انھوں نے 2025 کی چیمپیئنز ٹرافی میں کھیلنے سے انکار نہیں کیا۔

آسٹریلیا کے اوپنر ڈیوڈ وارنر جنھوں نے ناقدین کو جواب دینے کے لیے الفاظ نہیں بلکہ اپنے بلے کا سہارا لیا

آسٹریلیا کے اوپنر ڈیوڈ وارنر نے ٹیسٹ کرکٹ کے بعد اب ون ڈے کرکٹ سے بھی ریٹائرمنٹ کا اعلان کردیا ہے۔

کرکٹ فینز کے لیے یہ کوئی اچھی خبر تو نہیں مگر یہ ضرور ہے کہ وارنر نے اپنے کیرئیر کے اختتام کے لیے ایک اچھے وقت کا انتخاب کیا۔

37 سالہ وارنر نے پیر کے روز کہا کہ ون ڈے کرکٹ سے ریٹائرمنٹ کا ان کا فیصلہ ’بروقت اور اچھا‘ فیصلہ ہے۔

یہ وہی وارنر ہیں کہ جنھوں نے گزشتہ سال کرکٹ کی دُنیا کے ایک بڑے اور اہم ایونٹ کرکٹ ورلڈ کپ میں آسٹریلیا کو انڈیا کے خلاف عالمی چیمپئین بنانے میں اہم کردار ادا کیا تھا۔

انھوں نے یہ بھی کہا کہ ’ریٹائرمنٹ سے نئے کھلاڑیوں کے لیے مواقع پیدا ہوں گے اور انھیں بیرون ملک فرنچائز کرکٹ کھیلنے کی زیادہ آزادی ملے گی۔‘

وارنر نے اپنے ٹیسٹ کیرئر میں 44.58 کی اوسط سے 8695 رنز بنائے ہیں۔ آسٹریلیا کی جانب سے وارنر سے زیادہ رنز کسی اوپنر نے نہیں بنائے۔

وارنر نے اپنے پورے کیریئر کے دوران اپنے ناقدین کو جواب دینے کی عادت اپنائی مگر اس کے لیے انھوں نے کبھی اپنے الفاظ کا استعمال نہیں کیا، اگر کسی چیز کا استعمال کیا تو اپنے کرکٹ بیٹ کا جس کی مدد سے انھوں نے ہمیشہ ہی بہترین کار کردگی کا مظاہرہ کیا اور سب کو خاموش کروا دیا۔

2018 میں وارنر جو اس وقت آسٹریلوی کرکٹ ٹیم کے نائب کپتان تھے، کو بال ٹیمپرنگ سکینڈل میں ملوث ہونے پر ایک سال کے لیے بین الاقوامی کرکٹ کھیلنے پر پابندی کا سامنا کرنا پڑا اور نہ صرف یہ بلکہ ان پر آسٹریلوی کرکٹ میں کسی بھی لیڈنگ رول میں سامنے آنے پر بھی مستقل پابندی عائد کر دی گئی۔

ناقدین نے انھیں کرکٹ چھوڑنے تک کا مشورہ دے ڈالا مگر جیسا کہ پہلے ذکر ہو چُکا ہے کہ وارنر ناقدین کو جواب دینے کے لیے الفاظ کا استعمال نہیں کرتے تو اس ایشز کے بعد بھی یہی ہوا، وارنر نے اپنی اگلی سیریز میں پاکستان کے خلاف صرف دو اننگز میں 489 رنز بنائے۔

پاکستان کے خلاف وارنر نے اپنی ان دو اننگز میں سے ایک میں آسٹریلیا کا دوسرا سب سے بڑا ٹیسٹ سکور 335 بنایا اور وہ اس اننگز میں ناٹ آؤٹ رہے۔

وارنر کے کیرئیر کی اگر بات کریں تو ان کی کامیابیاں بہت زیادہ ہیں، بہت کم ایسے اوپنرز ہیں کہ جنھوں نے ایسی شاندار پرفارمنس کا مظاہرہ کیا۔

وارنر نے 161 ون ڈے میچز میں 45.30 کی اوسط سے 6,932 رنز بنائے جس میں انھوں نے 22 سینچریاں اور 33 نصف سینچریاں سکور کیں۔

اس کے علاوہ وارنر نے ٹی 20 کرکٹ میں 99 اننگز میں 2,894 رنز بنائے اور اس فارمٹ میں انھوں نے ایک سینچری اور 24 نصف سینچریاں سکور کیں۔


Summary: انڈیا اور پاکستان کے درمیان طویل عرصے سے جاری کشیدہ تعلقات اکثر دونوں پڑوسی ممالک کو متاثر کرتے رہے ہیں اور بطور خاص ثقافتی تبادلوں کے معاملات میں ایسا زیادہ دیکھا گیا ہے۔ لیکن  سابق پاکستانی کھلاڑیوں کے ایک شو نے انڈین مداحوں کے دل جیت لیے۔

’دی پویلین‘: وہ پاکستانی کرکٹ شو جس نے انڈیا کے لوگوں کے دل جیت لیے

انڈیا کے سابق کپتان کپل دیو اور سورو گنگولی سمیت کئی انڈین کرکٹرز نے اس شو کے فارمیٹ کو سراہا ہے۔ انڈین صحافی اور اس کھیل کے ایک پرستار راجدیپ سردیسائی نے اسے ’ورلڈ کپ کا بہترین کرکٹ شو‘ قرار دیا کیونکہ اس میں ان کے مطابق ’کوئی جہالت، کوئی شور نہیں تھا بلکہ صرف ٹھوس تجزیہ اور سابق کھلاڑیوں کا سچ‘ تھا۔

انڈیا اور پاکستان کے درمیان کرکٹ کے تعلق سے شدید مسابقت نظر آتی ہے۔ اور دونوں ممالک اس وقت رک سے جاتے ہیں جب ان کی ٹیمیں ایک دوسرے کے خلاف میدان میں اترتی ہیں۔

لیکن دونوں ممالک کے درمیان سیاسی تناؤ کے سبب کرکٹ اکثر پیچھے چھوٹ جاتی ہے۔ دونوں ٹیموں نے کئی سالوں سے ایک دوسرے ملک کا دورہ نہیں کیا ہے اور نہ ہی کوئی دو طرفہ سیریز کھیلی ہے۔

معروف کرکٹ میڈیا ہاؤس وزڈن کے انڈین مواد کے سربراہ ابھیشیک مکھرجی کا کہنا ہے کہ باہر کے لوگوں کو انڈیا اور پاکستان کے درمیان کی کشیدگی کو سمجھانا مشکل ہے۔ تاہم انھوں نے اتنا ضرور کہا کہ دی پویلین کے لیے دونوں ممالک کے لوگوں کے درمیان محبت ایک ثبوت ہے جو ایک دوسرے کی ثقافت میں گہری دلچسپی رکھتے ہیں۔

انھوں نے کہا: ’جب وہ انڈین کرکٹ کے بارے میں بات کرتے تھے تو وہ انڈیا کو نیچا دکھانے کی کوئی کوشش نہیں کرتے تھے۔ وہ صرف ایک اور ٹیم کے بارے میں بات کر رہے تھے جو اچھا کھیل رہی تھی۔‘

شو کے دوران پینلسٹس نے انگریزی، اردو اور پنجابی میں بات کی اور یہ ایسی زبانیں تھیں جنھیں بہت سے انڈینز بخوبی سمجھتے ہیں۔ اس کے ساتھ ہی پویلین پر نظر آنے والے سابق کرکٹرز انڈیا میں مقبول رہے ہیں اور ان کی موجودگی نے پرانی یادوں کو تازہ بھی کیا۔

پاکستان کے لوگ بالی وڈ کی فلمیں دیکھتے ہوئے بڑے ہوئے ہیں، جبکہ پاکستان کے ٹی وی سیریئلز انڈیا میں بڑے پیمانے پر دیکھے اور سراہے جاتے رہے ہیں۔ اگرچہ دونوں حکومتوں نے حالیہ برسوں میں ثقافتی لین دین کو محدود کر دیا ہے، لیکن دونوں ممالک کے فنکاروں نے اکثر مختلف پروجیکٹس میں شرکت کی ہے۔

اور اس کے دائرہ مین کرکٹ بھی آتا ہے۔ وسیم اکرم اور ان کے ساتھی شعیب اختر بھارتی ٹاک شوز میں نظر آتے ہیں، جبکہ ایک دوسرے پاکستانی کرکٹر شاہد آفریدی نے ایک بار کہا تھا کہ انھیں پاکستان سے زیادہ پیار انڈیا میں ملا ہے۔


Summary: جس بنیاد پر انھوں نے محمد رضوان کو آؤٹ قرار دیا، وہ کئی شائقین کرکٹ سمیت کمنٹری باکس میں بیٹھے ایڈم گلکرسٹ کے لیے بھی اچنبھے کا باعث تھا کہ اس کیمرہ اینگل کی حدود و قیود کے پیشِ نظر اسے کوئی ٹھوس ثبوت ہرگز نہیں کہا جا سکتا۔ سمیع چوہدری کا کالم۔

لیکن تھرڈ امپائر بیچ میں آ گئے۔۔۔ سمیع چوہدری کا کالم

شان نے کریز پر آتے ہی سکور بورڈ میں ارتعاش پیدا کر دیا۔ یہ آسٹریلوی اٹیک پاکستانی بیٹنگ پر یکطرفہ برتری کا اس قدر خوگر ہو چکا ہے کہ شان مسعود کی جارحیت اس کے لیے واقعی اچنبھے کی بات تھی۔

شان مسعود کی اننگز میں وہ روانی تھی کہ پہلی بار آسٹریلوی بولنگ دباؤ میں نظر آئی۔ پیٹ کمنز کے پلان گڑبڑانے لگے اور فیلڈرز بھی پریشان دکھائی دیے کہ رنز کے اس بہاؤ کو مسدود کیونکر کیا جائے۔

بابر اعظم بدقسمت رہے کہ ایک بار پھر بہت اچھی گیند ان کے حصے میں آ گئی وگرنہ وہ بھی اپنے تئیں اس میچ میں پاکستان کی امیدیں روشن کیے رہے لیکن پاکستان کا اصل جوابی وار تب شروع ہوا جب محمد رضوان کریز پر آئے۔

محمد رضوان کی اننگز کبھی بھی دھیمی نہیں چلتی، وہ ہمہ وقت سرگرم رہتے ہیں اور اپنے حریف بولرز کو قدم جمانے نہیں دیتے۔ نیتھن لیون کی گیند پر جیسے ایک چھکے سے انھوں نے اپنی اننگز کا آغاز کیا، وہ اس عزم کا عکاس تھا کہ پاکستان اس ہدف کے تعاقب میں کوئی دقیقہ نہیں چھوڑے گا۔

اور یہ ساجھے داری میچ کو اس نہج تک لے آئی کہ دن اپنے اختتامی مراحل میں آن پہنچا، آسٹریلوی بولرز کے قدم تھکاوٹ سے چور ہو رہے تھے اور میلبرن کے بڑھتے سائے کینگروز کی امیدوں پر بھی چھانے لگے۔

پیٹ کمنز کی وہ گیند ہارڈ لینتھ سے اچانک ایسا غیر متوقع باؤنس لے کر اٹھی کہ رضوان کو اسے چھوڑنے کے لیے پیچھے ہٹنا پڑا، گیند پوری شدت سے رضوان کے بازو پر ٹکرائی اور ایسا نشان چھوڑ گئی جسے جانچنے کے لیے کسی ہاٹ سپاٹ ٹیکنالوجی یا سنیکو میٹر کی قطعی ضرورت نہ تھی۔

آن فیلڈ امپائر مائیکل گف نے پورے یقین سے وہ اپیل مسترد کی۔ لگ بھگ پوری آسٹریلوی الیون کو بھی یقین تھا کہ گیند بلے سے کوسوں دور رہی اور پیٹ کمنز نے جو ریویو لیا، وہ فقط فرسٹریشن کے سبب لیا ورنہ ان کے چہرے پر بھی مکمل ناامیدی نقش تھی۔

آئی سی سی کی پلئینگ کنڈیشنز کہتی ہیں کہ ریویو سسٹم میں تھرڈ امپائر تب تک آن فیلڈ امپائر کا فیصلہ رد نہیں کر سکتا جب تک اس کے پاس کوئی ٹھوس، حتمی ثبوت نہ ہو۔ رچرڈ النگ ورتھ نے اپنے تئیں کئی کیمرہ اینگل گھما کر کوئی ثبوت ڈھونڈنے کی کوشش جاری رکھی۔

اور بالآخر جس بنیاد پر انھوں نے محمد رضوان کو آؤٹ قرار دیا، وہ کئی شائقین کرکٹ سمیت کمنٹری باکس میں بیٹھے ایڈم گلکرسٹ کے لیے بھی اچنبھے کا باعث تھا کہ اس کیمرہ اینگل کی حدود و قیود کے پیشِ نظر اسے کوئی ٹھوس ثبوت ہرگز نہیں کہا جا سکتا۔

یہ ٹیسٹ کرکٹ کی بدقسمتی ہے کہ گاہے بگاہے کبھی علیم ڈار تو کبھی رچرڈ النگ ورتھ کی شکل میں کوئی نہ کوئی امپائر اس کھیل کی مسابقت پر حاوی ہوتا رہتا ہے اور پھر اپنے اعمال کے نتائج سے بھی بری الذمہ رہ جاتا ہے۔


Summary: لنچ کے فوری بعد میر حمزہ نے جس ڈسپلن کا مظاہرہ کیا، وہ ڈیوڈ وارنر اور ٹریوس ہیڈ پر بہت گراں گزرا۔ میر حمزہ جب ہیٹ ٹرک چانس پر تھے، تب آسٹریلوی سکور کارڈ کی زبوں حالی شائقین کے لیے ایک نادر نظارہ تھا۔ تب یہ میچ یکسر پاکستان کی مٹھی میں آ چکا تھا۔ سمیع چوہدری کا کالم۔

عبداللہ شفیق کے ہاتھوں سے پھسلتی تاریخ، سمیع چوہدری کا کالم

میلبرن کی شام ڈھل رہی تھی اور پاکستان کے ارمان سرد پڑنے کو تھے مگر شاہین آفریدی جب آخری اوور کے لیے آئے تو شان مسعود نے غیر معمولی فیلڈ ترتیب دی اور شاہین کا شارٹ لینتھ پلان سٹیو سمتھ کی قیمتی ترین وکٹ لے اڑا۔

گو، اس آخری اوور کی وکٹ سے پاکستان کے ڈریسنگ روم پر یہ رات کچھ سہل ہو جائے گی لیکن یہ رات اس امکان سے کہیں بڑھ کر ہو سکتی تھی اگر لنچ کے بعد بھی پاکستانی فیلڈنگ کے حواس ویسے ہی مجتمع رہتے تھے جیسے پہلے سیشن میں رہے تھے۔

اور جب آسٹریلیا دوبارہ بیٹنگ کے لیے اترا تو پاکستانی اٹیک کو نئی گیند کے ساتھ ساتھ ابر آلود آسمان بھی میسر تھا، جس کا بھرپور فائدہ اٹھاتے ہوئے شاہین آفریدی اپنے اس اصل پر لوٹے جو نئی گیند کے ساتھ ان کی پہچان بن چکا تھا۔

سٹیو سمتھ اپنے خول میں سرکتے جا رہے تھے اور مچل مارش محض بقا کی جنگ میں جتے تھے۔ میچ کی چال یہ بتا رہی تھی کہ پاکستان کسی تاریخی لمحے کی سمت بڑھ رہا ہے مگر تب یکے بعد دیگرے دو ایسے لمحے آئے کہ جہاں پاکستان اپنی گرفت کھو بیٹھا۔

جدید کرکٹ کے عظیم ترین فیلڈر جونٹی رہوڈز نے کہا تھا کہ سلپ فیلڈنگ صرف تبھی کی جا سکتی ہے جب آپ اس سے لطف اندوز ہو رہے ہوں اور ہاتھوں میں وہی ملائمت ہو جو بلے بازی کے وقت ہوا کرتی ہے مگر عبداللہ شفیق نہ تو فیلڈنگ سے لطف اندوز ہو رہے تھے اور نہ ہی ان کے ہاتھوں میں وہ ملائمت تھی جو ان کی بلے بازی کا خاصہ ہے۔

جہاں پاکستان نے اپنی بیٹنگ کے بعد بولنگ کے ڈسپلن میں قابلِ قدر بہتری دکھائی ہے، وہاں اب پاکستان کو اس پہلو پہ بھی محنت کرنا ہو گی کیونکہ سلپ فیلڈنگ ٹیسٹ کرکٹ میں کلیدی اہمیت رکھتی ہے اور ایسے ضائع شدہ مواقع بسا اوقات میچ گنوانے کے مترادف ٹھہرتے ہیں۔

یکے بعد دیگرے یہاں بھی دو ایسے لمحات آئے جہاں پہلے حسن علی کی ایک خوبصورت گیند سٹیو سمتھ کے بلے کا باہری کنارہ چھو کر عبداللہ شفیق کے ہاتھوں کے عین سامنے گر گئی اور پھر ذرا سی دیر بعد عامر جمال کی ایک بہترین گیند مچل مارش کے بلے کو چھو کر عین عبداللہ شفیق کے ہاتھوں میں جا گری۔

لیکن اب سٹیو سمتھ کی مدافعت اور مارش کی جارحیت کے طفیل آسٹریلوی اننگز وہاں پہنچ چکی ہے کہ ایک خاطر خواہ ہدف چوتھی اننگز میں پاکستانی بیٹنگ کا امتحاں ہونے کو ہے۔ جو تاریخی کامیابی عین مٹھی میں تھی، اب پاکستان کے لیے دشوار تر ہوئی جاتی ہے۔


Summary: ایک بھرپور دن جو پاکستان کے لیے خوابناک خوبیوں سے مزین تھا، یکسر پاکستان کے نام ہو سکتا تھا لیکن کمنز کے دوسرے سپیل میں پاکستانی مڈل آرڈر کی کم مائیگی سامنے آئی اور پورے دن کا حلیہ ہی بدل گیا۔ سمیع چوہدری کا کالم۔

مگر کمنز نے دن کا حلیہ بدل دیا: سمیع چوہدری کا کالم

مگر پہلے روز کی بہترین بولنگ کاوش بھی خاطر خواہ نتائج یوں حاصل نہ کر پائی کہ مارنس لبوشین کی مزاحمت نے وہ ساری کاٹ کند کر ڈالی لیکن دوسری صبح پاکستانی بولنگ ڈسپلن اور جرات میں اپنے بہترین پر ابھر آئی اور آسٹریلوی بیٹنگ کو کاؤنٹر اٹیک کا سامنا کرنا پڑا۔

پرتھ میں پچ کا باؤنس اس قدر غیر متوازن اور بے یقینی سے لبریز تھا کہ امام الحق کی وہ احتیاط قابلِ فہم تھی لیکن میلبرن کی اس پچ کو دوسرے دن کی دھوپ لگ چکی تھی، گھاس بھی ماند پڑ چکی تھی اور حالات بیٹنگ کے لیے بالکل سازگار تھے۔

مگر امام الحق اپنے خول سے باہر نہ آ سکے اور ابتدائی اوورز میں پاکستان کا رن ریٹ سستی سے بھی پست تر رہا لیکن شان مسعود کے کریز پر آتے ہی گویا کوئی نئی روح بیدار ہو گئی اور یکایک سکور بورڈ یوں تیزی سے چلنے لگا کہ آسٹریلوی بولنگ دباؤ میں آ گئی۔

شان مسعود کی جارحیت کی بدولت پاکستان نے دوسری وکٹ کے لیے ایک ضخیم ساجھے داری کمائی اور پیٹ کمنز کی اس گیند پر اگر عبداللہ شفیق کی قسمت دغا نہ کرتی تو یہ پورا دن بھی پاکستان کے نام ہو سکتا تھا مگر کمنز کی سمجھداری اور ایک بہترین کیچ کی بدولت وہ ساجھے داری ٹوٹ گئی۔

اگر عبداللہ شفیق کی قسمت دغا نہ دیتی تو یہ پورا دن بھی پاکستان کے نام ہو سکتا تھا

بابر اعظم بدقسمت رہے کہ دن کی بہترین گیند پر ان کا نام لکھا تھا مگر ان کے بعد باقی ماندہ مڈل آرڈر اپنے حصے کا بوجھ اٹھانے سے معذور دکھائی دیا۔ سعود شکیل بھی سلمان آغا کی طرح اسی مخمصے کا شکار رہے کہ گیند کا تعاقب کیا جائے یا احتراز سے کام لیا جائے۔

یہ درست ہے کہ اگر جدید ٹیسٹ کرکٹ میں پاکستان کو باقی دنیا کے ہم پلّہ رہنا ہے تو اپنی چال بدلنا بھی لازم ہے۔ اس دور میں تین دہائی پرانے رن ریٹ پر چل کے میچ جیتے نہیں جا سکتے لیکن یہ ذمہ داری نبھانے کو صرف ایک عبداللہ شفیق کی اننگز یا محض شان مسعود کی مثبت اپروچ ہی کافی نہیں ہو سکتی۔

یہاں مڈل آرڈر کو اپنی ذمہ داری کا ادراک کرنا ہو گا کہ ٹاپ آرڈر نے تو پرتھ کی پہلی اننگز میں بھی اپنے حصے کا بوجھ اٹھایا تھا مگر جب تک مڈل آرڈر واقعی اس بیٹنگ لائن کی ریڑھ کی ہڈی ثابت نہیں ہو گا، تب تک اس آسٹریلوی ٹیم پر برتری کا خواب ادھورا ہی رہے گا۔


Summary: صبح سویرے میچ کے لیے اٹھنے والے پاکستانی شائقین کو پہلا جھٹکا تو اسی وقت لگا جب اطلاعات کے مطابق کرکٹ بیٹنگ کمپنیوں کے ورچوئل سروگیٹ اشتہارات کے تنازع پر سرکاری چینل پی ٹی وی نے میلبرن ٹیسٹ براہِ راست نہیں دکھایا۔

’اب کیا وارنر ہاتھوں میں گیند تھمائے؟‘ آسٹریلوی اوپنر کی قسمت جو اکثر پاکستان کے خلاف ان کا ساتھ دیتی ہے

صحافی سلیم حالق نے شاہین کے دفاع میں کہا کہ ’پھر بولتے ہو شاہین وکٹیں نہیں لے رہا۔ جب بیچارے کی بولنگ پر ایسے کیچ ڈراپ کرو گے تو وہ کیا کرے۔

دریں اثنا سوشل میڈیا پر اس بارے میں بھی کافی بحث ہو رہی ہے کہ پاکستان کے سرکاری چینل پی ٹی وی سپورٹس کی جانب سے میلبرن ٹیسٹ براہ راست نہیں دکھایا جا رہا جبکہ اطلاعات کے مطابق دن کے آغاز سے قبل اور بعد کے شوز بھی منسوخ ہوئے۔

خیال ہے کہ اس کی وجہ ورچوئل سروگیٹ ایڈورٹائزنگ ہے جس میں کرکٹ بیٹنگ کمپنیوں کے اشتہارات دوران میچ دکھائے جاتے ہیں۔

گذشتہ ہفتے وزارت اطلاعات و نشریات نے ’بیٹنگ ہاؤس‘ کی سروگیٹ کمپنوں کے خلاف زیرو ٹالرینس پالیسی پر زور دیتے ہوئے سٹیک ہولڈرز سے کہا تھا کہ وہ کھیلوں کی سرگرمیوں کی براہ راست کوریج کے دوران کسی بھی قسم کے اشتہارات کے ذریعے سروگیٹ کمپنیوں کی تشہیر کی روک تھام کو یقینی بنائیں۔

ایک بیان کے مطابق وزارت اطلاعات نے پاکستان ٹیلی وژن (پی ٹی وی) سمیت متعدد میڈیا اداروں اور چینلز پر ’پاکستان کرکٹ ٹیم کے دورہ آسٹریلیا کی براہ راست نشریات کے دوران مذکورہ ایڈوائزری کی ’غیر مبہم خلاف ورزی‘ کو نوٹ کیا۔

قبل ازیں جاری کردہ ایڈوائزری میں وزارت اطلاعات نے تمام وزارتوں، محکموں اور اداروں پر زور دیا تھا کہ وہ پاکستان میں بالخصوص پرنٹ، الیکٹرانک اور سوشل میڈیا پر غیر قانونی طور پر کام کرنے والی سروگیٹ کمپنیوں کے ساتھ کسی بھی قسم کے معاہدے میں شامل نہ ہوں۔‘

’یہ بات نوٹ کی گئی کہ قومی براڈ کاسٹر پی ٹی وی نے بنیادی حق داروں کے ساتھ اس مسئلہ کو پہلے ہی اٹھایا تاکہ تمام سروگیٹ بیٹنگ کمپنیوں کی ڈیجیٹل پلیسمنٹ کو ہٹایا جا سکے۔ اگر وہ ایسا کرنے میں ناکام رہتے ہیں تو لائسنس دہندگان اور لائسنس یافتگان کے درمیان سمجھوتہ یا معاہدہ ختم کر دیا جائے گا۔‘

تجزیہ کار مظہر ارشد کے مطابق گذشتہ 15 سال میں یہ دوسرا موقع ہے کہ پی ٹی وی پاکستان کا ٹیسٹ میچ نشر نہیں کر رہا۔ اس سے قبل پی ٹی وی نے 2018 میں پاکستان بمقابلہ جنوبی افریقہ کا میچ براہ راست نہیں دکھایا جاسکا تھا۔

صحافی سلیم خالق کہتے ہیں کہ ورچوئل سروگیٹ ایڈورٹائزنگ نے پاکستانی کرکٹ میں ایک اور تنازع کو جنم دیا ہے اور صورتحال یہاں تک پہنچ گئی کہ میچ نہیں دکھایا جاسکا۔

فیضان لکھانی کا خیال ہے کہ شاید پی ٹی وی کو آسٹریلیا سے ملنے والی میچ کی کلین فیڈ تک رسائی حاصل نہیں جو سروگیٹ اشتہارات سے پاک ہو، اس لیے وہ یہ میچ دکھا ہی نہیں پا رہے۔


Summary: 19 دسمبر کو دبئی میں انڈین پریمیئر ليگ (آئی پی ایل) کے 17 ویں سیزن کے لیے چھوٹی نیلامی میں مشرقی انڈین ریاست جھارکھنڈ کے تین کھلاڑیوں کو مختلف ٹیموں نے خریدا ہے۔

آئی پی ایل کے پہلے قبائلی کھلاڑی رابن منز: ’سلیکشن کے بعد ماں کو فون کیا تو وہ رونے لگیں، پاپا بھی رونے لگے‘

جمشید پور کے کمار کشاگر کو دہلی کیپٹلس نے 7.20 کروڑ انڈین روپے میں خریدا ہے جبکہ رانچی کے سوشانت مشرا کو گجرات ٹائٹنز نے 2.20 کروڑ روپے میں خریدا۔

لیکن جھارکھنڈ کے تیسرے کھلاڑی نے سب سے زیادہ سرخیاں حاصل کی ہیں۔ اور وہ 21 سالہ وکٹ کیپر اور بائیں ہاتھ سے کھیلنےوالے بیٹسمین رابن منز ہیں۔ منز کو گجرات ٹائٹنز نے 3.60 کروڑ روپے میں خریدا ہے۔

زیویئر منز نے کہا: ’جب وہ دو سال کا تھا تو اس نے گیند کو چھڑی سے مارنا شروع کر دیا۔ میں خود فٹ بال اور ہاکی کا کھلاڑی رہا ہوں۔ جب میں نے اسے ٹینس بال دی تو اس نے اسے اپنے دائیں ہاتھ کے بجائے بائيں ہاتھ سے مارنا شروع کر دیا۔ یہ بات مجھے مختلف لگی کیونکہ میرے خاندان میں کوئی لیفٹی نہیں ہے۔ کرکٹ کے علاوہ وہ ہر کام دائیں ہاتھ سے کرتا ہے۔ پانچ سال کی عمر میں میں نے اسے کھیلنے کے لیے کرکٹ کوچنگ میں ڈال دیا۔‘

جھارکھنڈ انڈر 19 ایسٹ زون ٹورنامنٹ میں رابن نے صرف 5 میچوں میں تین سنچریاں سکور کی ہیں۔ اپنی بہترین اننگز کے بارے میں بات کرتے ہوئے انھوں نے کہا کہ سنہ 2019 میں ودربھ کے خلاف 133 رنز ان کی بہترین اننگز ہے۔

رابن نے تو ابھی فرسٹ کلاس کرکٹ بھی نہیں کھیلی، پھر انھیں اتنی قیمت کیسے ملی؟ اس سوال پر کوچ آصف کا کہنا ہے کہ ’آئی پی ایل میں منتخب ہونے کا واحد پیرامیٹر اب فرسٹ کلاس کرکٹ نہیں رہا، رابن مسلسل ممبئی انڈینز کے کیمپ میں شرکت کر رہے ہیں۔ بہت سی ٹیموں کو ٹرائلز دیے ہیں۔‘

رابن کے ساتھی کمار کشاگر کو دہلی ڈیئر ڈیولز نے 7.2 کروڑ روپے میں خریدا ہے۔

کشاگر کا کہنا ہے کہ ’نیلامی ختم ہونے کے بعد میں نے سب سے پہلے اپنی ماں کو فون کیا۔ میری دونوں چھوٹی بہنیں بھی فون پر تھیں۔ ہم چاروں بس رو رہے تھے۔ ماں تو کچھ نہ کہہ سکی لیکن بہنوں نے کہا کہ بھائی تمہارے کمرے کی دیوار پر ٹیم انڈیا لکھا ہے۔ یہ آپ کی جرسی پر ہونا چاہیے۔ تو یہ صرف شروعات ہے۔‘

وہ کہتے ہیں: ’میں پچھلے سال زخمی ہو گیا تھا، پچھلے سال کسی نے مجھے نہیں لیا۔ میں نے کئی ٹیموں کے لیے ٹرائلز دیے۔ مانو سدھر، کارتک تیاگی، رابن یہ تینوں ساتھی ہیں گجرات کی ٹیم میں۔ میں ان کے ساتھ کھیلتا ہوں۔‘


Summary: جس بورڈ میں آنے والے چیئرمین کو نہ تو یہ معلوم ہوتا ہے کہ وہ کیوں لایا گیا اور نہ ہی یہ خبر کہ وہ کیونکر نکالا جائے گا، وہ بورڈ اپنے ہڑبونگ میں ہی اس قدر سرشار رہتا ہے کہ وسائل کی نگہداشت جیسی لایعنی باتوں کو درخورِ اعتنا سمجھنا گوارا ہی نہیں کر پاتا۔

لیکن مچل سٹارک کو کون بتلائے؟: سمیع چوہدری کا کالم

جہاں ورک لوڈ مینیجمنٹ کا یہ عالم ہو کہ افغانستان کے خلاف بھی تین فرنٹ لائن پیسرز میدان میں اتارنا لازم سمجھا جائے اور فرنچائز کرکٹ میں بھی حسبِ توفیق شمولیت کی کھلی چھٹی ہو، وہاں پھر ایسے ہی مظاہر برپا ہو سکتے ہیں کہ ٹی ٹونٹی ورلڈ کپ فائنل میں اختتامی مراحل کے دو اہم ترین اوورز پھینکنے کو شاہین آفریدی میسر ہی نہ ہو پائیں۔

وقار یونس کی حیرانی بجا ہے کہ شاہین آفریدی کی پیس کہاں کھو گئی مگر جب ایک پریمئیر پیسر کی انجری سے بحالی صرف اس لیے فاسٹ ٹریک کی جائے گی کہ ایک چیئرمین پی سی بی کو اپنے تاج میں ایک ورلڈ کپ ٹرافی کا پر ٹانکنا ضروری تھا، تو پھر یہی کچھ ہو سکتا ہے۔

جس بورڈ کی انتہائی عظمت یہ ہو کہ وہ ہر سال باقاعدگی سے پی ایس ایل میں تمام پیسرز کی فٹنس یقینی بنانا ہی نقطۂ کمال سمجھتا ہو، وہاں مچل سٹارک کو کوئی کیسے سمجھائے کہ جس پیس کی عدم موجودگی پہ وہ حیران ہو رہے ہیں، اس کی نگہداشت کو بیچارے پی سی بی کے پاس اتنے ’وسائل‘ ہی نہیں ہیں کہ وہ فٹنس اور ڈائٹ ڈسپلن کی کوئی رجیم ترتیب دے سکے۔

اور اس سکواڈ میں 140 کلومیٹر فی گھنٹہ والے اکلوتے آپشن محمد وسیم کی تعمیر میں ہی شاید کوئی ایسی خرابی ہے کہ وہ ٹیم ڈائریکٹر محمد حفیظ کی نظرِ التفات حاصل کرنے سے قاصر ہیں۔

جہاں اندرونی محاذ پہ یہ خلفشار درپیش ہے تو وہیں پاکستان کرکٹ کے خودساختہ میڈیائی پاسبانوں کے نزدیک کائنات کا سب سے بڑا مسئلہ سرفراز احمد کی الیون میں شمولیت ہے۔ حالانکہ سوال یہ نہیں کہ میلبرن ٹیسٹ کے لیے سرفراز احمد کو ڈراپ کیوں کیا گیا بلکہ سوال تو یہ ہے کہ پرتھ ٹیسٹ میں بھی محمد رضوان کو نظر انداز کیوں کیا گیا تھا؟

لیکن پاکستان کی کم مائیگی پہ حیراں مائیکل کلارک اور مچل سٹارک کو کون بتلائے کہ قصور ان کرکٹرز کا نہیں بلکہ اس بورڈ کا ہے جس کی سربراہی پہ آنے والے جیسے بے وجہ لائے جاتے ہیں، ویسے ہی بلاوجہ چلتے بھی کر دیے جاتے ہیں تو ایسے میں کون کہاں بیٹھ کر ایسے دقیق انتظامی مسئلے سوچے کہ آسٹریلیا میں پاکستان کا ریکارڈ اس قدر شرمناک کیونکر ہے؟


Summary: پاکستانی نژاد آسٹریلوی بلے باز عثمان خواجہ نے آئی سی سی کے الزامات پر ردعمل دیتے ہوئے کہا کہ ’میرا کوئی سیاسی ایجنڈا نہیں ہے۔ جوتوں کے اوپر میں نے غزہ کے بارے میں جو کچھ لکھا وہ میرے احساسات کی ترجمانی تھی۔‘

غزہ کی حمایت پر آئی سی سی کی سرزنش: ’میرا کوئی خفیہ ایجنڈا نہیں ہے لیکن یہ انسانی حقوق کا معاملہ ہے‘،عثمان خواجہ

پاکستانی نژاد آسٹریلوی بلے باز عثمان خواجہ نے پاکستان کے خلاف پرتھ ٹیسٹ کے دوران فلسطینیوں سے اظہار یکجہتی پر آئی سی سی کی جانب سے چارج اور سرزنش کیے جانے پر ردعمل دیتے ہوئے کہا کہ ’میرا کوئی سیاسی ایجنڈا نہیں ہے۔ جوتوں پر میں نے غزہ کے بارے میں جو کچھ لکھا وہ میرے احساسات کی ترجمانی تھی۔‘

عثمان خواجہ کا کہنا ہے کہ ’میرا کوئی خفیہ ایجنڈا نہیں ہے لیکن یہ انسانی حقوق کا معاملہ ہے۔ میں مذہب کو کھیل سے الگ رکھتا ہوں اور میں نے ہر ممکن حد تک محتاط انداز میں اظہار یکجہتی کرنے کی کوشش کی ہے۔ کیونکہ یہ معاملہ میرے دل کے قریب ہے۔ ‘

انسٹا گرام پر ایک ویڈیو میں 36 سالہ پاکستانی نژاد آسٹریلوی کرکٹر نے کہا ہے کہ آئی سی سی ان پیغامات کو ’سیاسی‘ سمجھتی ہے جبکہ ان کے جوتوں پر تحریر پیغام صرف ’انسانی ہمدردی کی بنیاد پر اپیل ہے۔‘

اپنے بیان میں عمثان خواجہ  نے کہا کہ ’میں ہر ممکن حد تک سب سے زیادہ قابل احترام طریقے سے یہ سب کرنے کی کوشش کر رہا ہوں۔ میں نے اپنے جوتوں میں جو کچھ لکھا میں نے تھوڑی دیر کے لیے اس کے بارے میں سوچا کہ میں کیا لکھنے جا رہا ہوں۔ میں نے اس بات کو یقینی بنایا کہ میں آبادی کے مختلف حصوں، مذہبی عقائد، برادریوں کو الگ نہیں کرنا چاہتا ہوں لہذا میں نے مذہب کو اس سے باہر رکھا ہے۔‘

انھوں نے غزہ کی حمایت میں جوتوں پر پیغام لکھنے اور پھر سیاہ پٹی پاندھنے کے بارے میں کہا ’ایسا کرنے کی وجہ یہ ہے کہ اس نے مجھے سخت متاثر کیا۔ آپ جانتے ہیں، جب میں اپنے انسٹاگرام کو دیکھتا ہوں اور میں معصوم بچوں کی ہلاکت کی ویڈیوز دیکھتا ہوں تو یہ چیز مجھے سب سے زیادہ متاثر کرتی ہے۔ ‘

یہ سب کہتے ہوئے ان کی آواز بھرا گئی اور انھوں نے کہا ’میں اس کے بارے میں بات کرتے ہوئے جذباتی ہو جاتا ہوں اور یہی وجہ ہے کہ میں یہ کر رہا ہوں۔ میرا کوئی پوشیدہ ایجنڈا نہیں ہے۔‘

حسن نامی صارف نے کہا کہ ’آئی سی سی کی جانب سے عثمان خواجہ پر غزہ کے بچوں کی حمایت میں بازو پر سیاہ پٹی باندھنے کا الزام عائد کیا گیا ہے لیکن فوج کی ٹوپیاں پہننے والی پوری انڈین ٹیم کا بظاہر سیاسی یا ذاتی پیغامات سے کوئی تعلق نہیں ہے۔ آئی سی سی دنیا کا سب سے زیادہ بزدل اور نااہل سپورٹس ادارہ ہے۔‘

ارباز نامی صارف نے کہا کہ ’میں عثمان خواجہ کی انسانیت اور ہمدردی کی اپیل میں ان کے ساتھ کھڑا ہوں۔ معصوم بچوں کے مصائب کے بارے میں ان کے الفاظ طاقتور اور متاثر کن ہیں۔ وہ اپنی جگہ بالکل صحیح ہیں۔‘


Summary: سنجے سنگھ کے ریسلنگ فیڈریشن کے صدر منتخب ہونے کے بعد انڈین خواتین ریسلر نے شدید ردعمل دیتے ہوئے کہا  ہے کہ سنجے سنگھ سابق صدر برج بھوشن شرن سنگھ کے قریبی ساتھی اور بزنس پارٹنر ہیں اور ان کا صدر بننے کا مطلب ہے کہ ریسلنگ فیڈریشن کے حالات تبدیل نہیں ہوں گے۔

جنسی ہراسانی کے ملزم برج بھوشن کے قریبی ساتھی انڈین ریسلنگ فیڈریشن کے نئے صدر: ساکشی ملک نے ریسلنگ کو ہی خیرباد کہہ دیا

بی جے پی کے رکن پارلیمنٹ اور ریسلنگ فیڈریشن آف انڈیا کے سابق صدر برج بھوشن شرن سنگھ کے قریبی ساتھی سنجے سنگھ  ریسلنگ فیڈریشن آف انڈیا کے صدر منتخب ہو گئے ہیں۔

جبکہ ریسلنگ فیڈریشن آف انڈیا کے صدر منتخب ہونے پر سنجے سنگھ نے کہا کہ ’اب (ریسلنگ کے لیے) کیمپ لگائے جائیں گے۔ جو لوگ ریسلنگ کرنا چاہتے ہیں وہ ریسلنگ کر رہے ہیں، جو سیاست کرنا چاہتے ہیں انھیں سیاست ہی کرنی چاہیے۔‘

اس کے بعد ونیش پھوگاٹ نے روتے ہوئے کہا تھا کہ برج بھوشن سنگھ اور کوچ، نیشنل کیمپ میں خواتین ریسلرز کو جنسی طور پر ہراساں کرتے ہیں۔

ان الزامات کو مسترد کرتے ہوئے برج بھوشن سنگھ نے تب کہا تھا کہ کسی کھلاڑی کے ساتھ جنسی زیادتی نہیں کی گئی ہے اور اگر یہ سچ ثابت ہوا تو وہ پھانسی پر لٹکنے کو تیار ہیں۔ اس کے بعد مرکزی وزیر کھیل انوراگ ٹھاکر نے ان کھلاڑیوں سے ملاقات کی اور 23 جنوری کو الزامات کی تحقیقات کے لیے پانچ رکنی کمیٹی تشکیل دی تھی۔

انھوں نے کہا کہ ’برج بھوشن سنگھ کے معاملے میں، یہ سب جانتے ہیں کہ ان کے پاس تحقیقات پر اثر انداز ہونے کی طاقت ہے اور اس بات کا قوی امکان ہے کہ وہ ثبوتوں سے چھیڑ چھاڑ کر سکتے ہیں اور گواہوں کو متاثر کر سکتے ہیں۔ لہٰذا یہ پولیس کی ذمہ داری تھی کہ وہ ان حالات کے پیش نظر ضمانت کی سختی سے مخالفت کرے۔‘

انھوں نے کہا کہ ’ سنجے سنگھ کا صدر منتخب ہونے کا مطلب ہے کہ وفاق نے تبدیلی کو منظور نہیں کیا لیکن وہ اپنی جدوجہد جاری رکھیں گی۔ ناانصافی کے خلاف لڑائی جاری رہے گی۔ ہم ناانصافی کے خلاف خاموش نہیں بیٹھیں گے۔ لیکن اب بہتری کی کوئی گنجائش نہیں ہے۔‘

ساکشی ملک نے کہا کہ ’میں ایک بات کہنا چاہوں گی کہ اگر نئے صدر بھی سابق صدر برج بھوشن جیسے ہی ثابت ہوتے ہیں، جو ویسے بھی بھوشن سنگھ کے قریبی ساتھی اور اُن کے بزنس پارٹنر بھی ہے۔ اگر وہ اس فیڈریشن میں رہتے ہیں تو میں اپنی ریسلنگ چھوڑ دوں گی۔ میں آج کے بعد آپ کو دوبارہ کبھی کھیل کے میدان میں نظر نہیں آؤں گی۔‘

برج بھوشن شرن سنگھ نے کہا ’میں اس جیت کا سہرا ملک کے ریسلرز اور ریسلنگ فیڈریشن آف انڈیا کے سکریٹری کو دینا چاہتا ہوں۔ مجھے اُمید ہے کہ نئی فیڈریشن کی تشکیل کے بعد ریسلنگ کے مقابلے دوبارہ بہتر انداز میں شروع ہوں گے۔‘


Summary: انڈین پریمیئر لیگ یعنی آئی پی ایل 2024 کے لیے کھلاڑیوں کی نیلامی کا پہلا دن کئی کھلاڑیوں پر دولت کی بارش کا دن تھا۔

’اس عمر میں اتنے پیسے۔۔۔‘ وہ نوجوان انڈین کھلاڑی جنھیں آئی پی ایل کی نیلامی نے کروڑ پتی بنا دیا

آسٹریلیا کے فاسٹ بولر مچل سٹارک آئی پی ایل کی تاریخ کے مہنگے ترین کھلاڑی بن گئے۔ مچل کو کولکتہ نائٹ رائیڈرز نے 24.75 کروڑ روپے میں خریدا۔ اس کے بعد اسٹریلیا کے کپتان پیٹ کمنز کو سن رائزرس حیدرآباد نے 20.50 کروڑ میں خریدا۔

منگل کو دبئی میں ہونے والی نیلامی میں انڈیا کے کچھ ان کیپڈ کرکٹرز کی قسمت کا ستارہ بلندیوں پر نظر آیا۔ ان کیپڈ کرکٹرز سے مراد وہ کھلاڑی ہیں جنھوں نے اب تک ٹیم انڈیا کے لیے کوئی میچ نہیں کھیلا ہے۔

ان میں کئی کھلاڑی ایسے ہیں جن کے بارے میں نیلامی سے پہلے نسبتاً کم لوگ جانتے تھے۔ جب ان نوجوان کھلاڑیوں کی نیلامی شروع ہوئی تو کسی نے اندازہ نہیں لگایا ہوگا کہ ان کی نیلامی کروڑوں روپے تک پہنچ جائے گی۔

آئی پی ایل نیلامی سے پہلے سمیر یو پی ٹی 20 لیگ میں اپنی شاندار کارکردگی کی وجہ سے سرخیوں میں آئے تھے۔

انھوں نے لیگ میں 10 میچوں میں 50 سے زیادہ کی اوسط سے 455 رنز بنائے تھے۔ ٹورنامنٹ میں سب سے زیادہ رنز بنانے کا ریکارڈ بھی سمیر کے نام درج تھا۔

شاہ رخ اس سے پہلے بھی آئی پی ایل کھیل چکے ہیں اور اپنی زیادہ نیلامی کی وجہ سے خبروں میں رہے تھے۔

شاہ رخ نے 18 سال کی عمر میں سید مشتاق علی ٹرافی میں تمل ناڈو کے لیے اپنا پہلا میچ کھیلا۔ 2014 میں منعقدہ اس مقابلے کے اپنے پہلے ہی میچ میں شاہ رخ نے گوا کے خلاف صرف آٹھ گیندوں پر 21 رنز بنائے تھے۔

قبائلی کھلاڑی رابن منز کو گجرات ٹائٹنز نے آئی پی ایل 2024 کی نیلامی میں 3.6 کروڑ روپے میں خریدا۔

رابن کا تعلق مشرقی ریاست جھارکھنڈ سے ہے۔ وہ بائیں ہاتھ کے بلے باز ہیں اور اپنی ریاست سے آنے والے سابق انڈین کپتان دھونی کے مداح ہیں۔ دھونی کی طرح رابن نے بھی تجربہ کار کوچ چنچل بھٹاچاریہ سے تربیت حاصل کی ہے۔

فی الحال وہ رانچی میں رہتے ہیں۔ لیکن اب تک وہ رنجی ٹرافی میں اپنی ٹیم کے لیے نہیں کھیل پائے ہیں۔ تاہم رابن جھارکھنڈ کی انڈر 19 اور انڈر 25 ٹیموں کا حصہ رہے ہیں۔

شبھم دوبے کی آئی پی ایل نیلامی 5.8 کروڑ روپے میں ہوئی۔

انڈین ایکسپریس کی رپورٹ کے مطابق شبھم کے والد برسوں سے بے روزگار ہیں۔ شبھم کا بھائی ایک پرائیویٹ کمپنی میں کام کرتا ہے۔ شبھم کو امید ہے کہ آئی پی ایل سے ملنے والی رقم ان کی زندگی بدل دے گی۔

انڈر 19 ورلڈ کپ ٹیم کے کھلاڑی سوشانت مشرا کے لیے آئی پی ایل 2024 بہت خاص رہا۔


Summary: آسٹریلیا کے بولر مچل سٹارک انڈین پریمیئر لیگ کی تاریخ کے سب سے مہنگے کھلاڑی بن گئے ہیں۔ کولکتہ نائٹ رائیڈرز نے 2024 کے سیزن کے لیے مچل سٹارک کی خدمات 24.75 کروڑ انڈین روپوں میں حاصل کی ہیں۔

مچل سٹارک آئی پی ایل کے سب سے مہنگے کھلاڑی قرار، فہرست میں اور کون شامل

منگل کے روز دی جانے والی سٹارک کی اس بولی نے اس سے قبل سب سے مہنگے کھلاڑی اور آسٹریلوی کپتان پیٹ کمنز کا ریکارڈ توڑا ہے جنھیں 20.5 کروڑ میں خریدا گیا۔

دریں اثنا انگلینڈ کے بولر کرس ووکس کو بولی دے کر پنجاب کنگز نے خریدا ہے جبکہ ان کی ٹیم کے ساتھی ہیری بروک دہلی کیپٹلز میں چلے گئے ہیں۔

نیوزی لینڈ کے آل راؤنڈر ڈیرل مچل کو چنئی سپر کنگز نے 14 کروڑ میں سائن کیا ہے جبکہ کیوی ٹیم میں ان کے ساتھی راچن رویندرا بھی چنئی سپر کنگز کا حصہ بن گئے ہیں۔

انڈیا میں آسٹریلیا کی ورلڈ کپ فتح کے بعد ان کے کھلاڑیوں کی مانگ میں اضافے کی توقع تھی۔ یہی وجہ ہے کہ جب آئی پی ایل کی نیلامی میں پہلی بار کپتان اور بولر کمنز کی بولی 20 کروڑ سے زیادہ ہوئی تو ہال میں موجود کئی افراد کی سانسیں شدید حیرانی سے تیز ہو گئیں۔

33 سالہ سٹارک نے آٹھ سال سے ٹی 20 مقابلوں میں حصہ نہیں لیا تاہم ان کی بولی کے لیے ممبی انڈینز اور دہلی سے شروع ہونے والا ٹاکرا گجرات ٹائٹنز اور کلکتہ رائیڈرز کے درمیان کانٹے کی بولی پر ختم ہوا۔

آسٹریلیا کے بلے باز ٹریوس ہیڈ بھی چھ کروڑ انڈین روپے سے زیادہ کی بولی کے بعد سن رائزرز کے حصے میں آ گئے۔ یاد رہے ٹریوس ہیڈ ورلڈ کپ فائنل میں انڈیا کے خلاف کھیلنے والے بہترین کھلاڑیوں میں سے ایک ہیں۔

انگلینڈ کے بولر کرس ووکس کے لیے 4.2 کروڑ انڈین روپے کی بولی دے کر پنجاب کنگز نے خریدا

ممبئی نے جنوبی افریقہ کے بولر جیرالڈ کوٹزی اور سری لنکا کے بائیں بازو سے کھیلنے والے دلشان مدوشنکا کو بالترتیب پانچ کروڑ اور 4.6 کروڑ میں سائن کیا ہے۔

2024 کی آئی پی ایل نیلامی میں سب سے مہنگے انڈین کھلاڑی فاسٹ بولر ہرشل پٹیل ہیں۔ ہرشل پٹیل کے لیے بولی ٹائٹنز اور پنجاب کے درمیان شروع ہوئی اور پھر اس میں لکھنو سپرجائنٹ (LSJ) بھی شامل ہو گیا تاہم پنجاب نے ہرشل کے لیے 11 کروڑ 75 لاکھ روپے کی بولی دے کر انھیں اپنے سکاڈ میں شامل کر لیا۔

آئی پی ایل کے سیزن 2024 کے لیے کروڑوں کی بولی اپنے نام کروانے والے کچھ ایسے نام بھی ہیں جو انڈین ٹیم کا حصہ نہ ہونے کے باوجود کرکٹ فرنچائزز کے منظور نظر رہے۔

شبھم دوبے کے لیے پہلے تو کیپٹلز نے بولی لگائی لیکن پھررائلز نے ان کو پانچ کروڑ 80 لاکھ میں خرید لیا۔ جبکہ سمیر رضوی نے آٹھ کروڑ 40 لاکھ کی بولی پر سائن کیے۔


شان مسعود کی ’مثبت پسندی‘: سمیع چوہدری کا کالم

مگر شان مسعود اس ادراک سے معذور ٹھہرے۔ وہ حقائق سے گریزاں، مثبت پسندی کے تعاقب میں تھے۔ جو غلطی پہلی اننگز میں ان کے انہدام کا باعث بنی، وہی غلطی انھوں نے دوسری اننگز میں بھی دہرا ڈالی۔

جس ڈرائیونگ لینتھ پہ شان مسعود وہ سٹروک کھیلنا چاہ رہے تھے، وہ کراچی یا لاہور کی پچز پہ تو نتیجہ خیز ہو سکتا تھا مگر پرتھ کی اس پیس اور باؤنس پہ وکٹ کے سامنے کو کھیلنا نری حماقت تھی۔ یہاں واحد حل پچھلے قدم پہ ڈٹ کے گیند کو بلے تک پہنچنے دینا اور گراؤنڈ کے اطراف میں کھیلنے کی کوشش کرنا تھا۔

ٹیم سلیکشن، فیلڈنگ اور بولنگ ڈسپلن کے طفیل پاکستان پہلے دن سے ہی اس میچ میں دیوار سے لگ چکا تھا۔ ان حالات میں واحد رستہ اس ناگزیر نتیجے کو حتی الامکان موخر کرنا تھا کہ کچھ وقار باقی رہ جائے اور مزاحمت ایسی ہو کہ باقی ماندہ سیریز کے لیے مورال یکسر پست نہ ہو جائے۔

بلاشبہ بلے بازوں کے لیے مدافعانہ خول میں جا بیٹھنا بولرز کے لیے تقویت کا سامان ہوا کرتا ہے مگر دانشمندی اسی میں ہے کہ بازو کھولنے کو مناسب وقت اور حالات کا انتظار کیا جائے جیسے عثمان خواجہ نے کیا۔

عثمان خواجہ کی اننگز پاکستانی ٹیم کے لیے ایک عملی مثال تھی کہ جب گیند نئی ہو اور وکٹ کا باؤنس غیر یقینی ہو تو مخمصے کا جواب مخمصے سے نہیں بلکہ حواس سے دیا جانا چاہئے۔

دوسری اننگز کے پہلے ایک گھنٹے میں جب پاکستانی بولنگ ایسا قہر ڈھا رہی تھی جو آسٹریلوی بیٹنگ نے پچھلی تین دہائیوں میں نہ دیکھا تھا، تب دباؤ سارا عثمان خواجہ پہ تھا۔ اور خواجہ نے یہ سارا دباؤ بخوبی جذب کیا۔

پرتھ کی پچز اپنے باؤنس میں اس قدر متغیر ہیں کہ تاریخی طور پہ کئی بلے بازوں کے اعصاب کا امتحان لیتی آئی ہیں۔ بھلے یہاں انڈیا کا سابقہ دورہ ہو یا پاکستان کا حالیہ میچ، کئی ایک گھاگ بلے باز بھی اس پچ کی چوٹوں کو سہلاتے پائے گئے ہیں۔

یہاں پاکستانی بلے باز صرف یہی کر سکتے تھے کہ اپنے قدموں پہ ڈٹے رہیں اور پچ کی رفتار سے آگے بڑھنے کی بجائے اپنے ردِعمل کو حتی الامکان موخر رکھیں تا آنکہ گیند کی کاٹ کچھ کم پڑ جاتی اور آسٹریلوی اٹیک کے قدم بھی قدرے سست ہو جاتے۔

لیکن شان مسعود نے اس ناگزیر شکست کے خود تک پہنچنے کا انتظار نہ کیا بلکہ آسٹریلوی بولنگ کی توقعات سے بھی کہیں پہلے اس انہونی کو خود گھسیٹ کر اپنے پاس لے آئے جس کے بعد مورال وہاں پہنچ سکتا ہے کہ باقی ماندہ سیریز معنویت سے بالکل عاری ہو جائے۔


Summary: مدراس ہائی کورٹ نے آئی پی ایس افسر جی سمپت کمار کو مسٹر دھونی کے خلاف میچ فکسنگ کا الزام لگانے کے لیے 15 دن جیل کی سزا سنائی ہے۔

دھونی کے خلاف میچ فکسنگ کا الزام لگانے والے پولیس افسر کو جیل کیوں ہوئی؟

انڈین کرکٹ ٹیم کے سابق کپتان مہندر سنگھ دھونی پر میچ فکسنگ کا الزام لگانا انڈین پولیس سروس کے افسر کو مہنگا پڑا ہے اور مدراس ہائی کورٹ نے جی سمپت کمار کو 15 دن قید کی سزا سنائی ہے۔

دھونی سے متعلق کیس میں جی سمپت کمار نے سپریم کورٹ اور مدراس ہائی کورٹ کے خلاف توہین آمیز ریمارکس دیے تھے۔

مدراس ہائی کورٹ کے جج ایس ایس سندر اور سندر موہن نے انڈین پولیس سروس کے افسر جی سمپت کمار کو فیصلے کے خلاف اپیل کرنے کے لیے 30 دن کی مہلت دی ہے۔

آر رمن کی طرف سے دائر درخواست میں سینیئر ایڈووکیٹ نے عدالت سے سمپت کمار کے خلاف سخت کارروائی کرنے کی درخواست کی ہے۔ کیس کی تفتیش کرنے والے تمل ناڈو کے چیف ایڈووکیٹ آر چنموگا سندرم نے دھونی کو توہین عدالت کی درخواست دائر کرنے کی اجازت دی۔ مدراس ہائی کورٹ نے جمعے کو اس معاملے میں حکم جاری کیا ہے۔

اس کیس کی جانچ آئی پی ایس افسر سمپت کمار نے کی تھی۔ اس معاملے پر انھوں نے دھونی کے خلاف بیان دیا تھا۔ انھوں نے الزام لگایا تھا کہ دھونی سپاٹ فکسنگ میں ملوث تھے۔

سمپت کمار کے بیان کے بعد دھونی نے ہائی کورٹ سے رجوع کیا اور ان پر 100 کروڑ روپے کا ہتکِ عزت کا دعویٰ دائر کیا۔ ایک نجی نیوز چینل کے خلاف بھی درخواست دائر کی گئی تھی۔

آئی پی ایس افسر سمپت کمار نے دھونی کی جانب سے دائر ہتک عزت کے مقدمے کو خارج کرنے کے لیے عدالت میں درخواست دائر کی تھی۔

سمپت کمار اس وقت پولیس سپرنٹنڈنٹ تھے۔ انھوں نے مدراس ہائی کورٹ میں ایک عرضی دائر کی تھی جس میں آئی پی ایس سمپت کمار کے خلاف کیس کی تفتیش کے لیے مقرر کردہ افسر کے طور پر کیس کو منسوخ کرنے کا مطالبہ کیا گیا تھا۔

اس لیے سمپت کمار نے اس سلسلے میں سپریم کورٹ میں ایک رٹ پٹیشن دائر کی تھی۔ سنہ 2022 میں دھونی نے اس درخواست میں سمپت کمار کے خلاف توہین عدالت کا مقدمہ دائر کیا تھا۔

اپنی عرضی میں دھونی نے کہا تھا کہ آئی پی ایس افسر کو سنہ 2014 میں دائر کیس کا جواب 2021 میں ہی دینا تھا لیکن اب ان کے بیان سے توہین عدالت ہوئی ہے۔

درخواست پر سماعت کرتے ہوئے عدالت نے کہا کہ آئی پی ایس افسر کے دعوے کو غیر ضروری طور پر گھسیٹا گیا ہے۔ لہٰذا دھونی کی جانب سے دائر توہین عدالت کیس کی سماعت کا فیصلہ کیا گیا۔

مدراس ہائی کورٹ نے جمعے کو اس معاملے میں اپنا فیصلہ سنایا ہے۔ عدالت نے آئی پی ایس آفیسر جی سمپت کمار کو توہین عدالت کے الزام میں 15 دن کی جیل کی سزا سنائی ہے۔


Summary: اب پاکستان اس میچ میں وہاں پہنچ چکا ہے جہاں سے باہر کا رستہ فقط معجزات کی صورت میں نکل سکتا ہے وگرنہ جو برتری آسٹریلیا کو میسر ہے اور جتنا وقت اس میچ میں باقی ہے، اب ندامت ہی نوشتۂ دیوار نظر آتی ہے۔

’جب امام الحق کے قدم متحرک ہوئے‘: سمیع چوہدری کا کالم

نیتھن لیون کی اس گیند میں کچھ ایسا نہیں تھا کہ مسلسل تین سیشنز تک آہنی اعصاب کا مظاہرہ کرتے امام الحق کی قیمتی وکٹ بٹور پاتی۔ مگر امام خود اپنی مدد سے قاصر ٹھہرے اور گھنٹوں پہ محیط ضبط کا بندھن یکایک ٹوٹ گیا۔

ٹیسٹ کرکٹ وہ واحد فارمیٹ ہے جو امام الحق کے ٹیمپرامنٹ اور سٹائل کا متحمل ہو سکتا ہے۔ پرتھ میں ان کی ذمہ داری رنز بٹورنے سے زیادہ اپنے کنارے کو باندھے رکھنا تھا تا کہ دوسرے کنارے سے معمول کی کارگزاری ہو سکے۔ مسلسل تین سیشنز تک انھوں نے اپنی ذمہ داری نبھائی۔

بیٹنگ کے لیے جو دشواری آسٹریلین کنڈیشنز میں ہے، وہاں سینچری کر جانا کسی بھی ایشیائی بلے باز کے لیے ایک عظیم کامیابی تصور ہوتی ہے۔ امام الحق کے پاس بھرپور موقع تھا کہ وہ نہ صرف انفرادی سنگِ میل عبور کر جاتے بلکہ پاکستانی اننگز کا بھی بھرم بڑھا جاتے۔

اور سکور بورڈ کا دباؤ حاوی کرنے میں بنیادی کردار پہلے روز پاکستان کی بے جان بولنگ، ناقص فیلڈنگ اور اوسط وکٹ کیپنگ رہے۔

بولنگ میں بھی پاکستان کا انتخاب بے مغز سا تھا کہ اس ٹورنگ پارٹی میں صرف محمد وسیم ایسے بولر ہیں جو 140 کلومیٹر فی گھنٹہ کی رفتار سے بولنگ کر سکتے ہیں، مگر پرتھ جیسی وکٹ پہ انھیں موقع دینے کی بجائے بینچ کی زینت بنا دیا گیا۔

پرتھ میں جاری میچ میں اس وقت آسٹریلیا کو پاکستان پر برتری میسر ہے

بہرحال پاکستان کی یہ بیٹنگ اننگز ان خدشات سے بہتر ہی ثابت ہوئی جو میچ سے پہلے منڈلا رہے تھے۔ مگر یہ کاوش پاکستان کو کسی نادر موقع کے قریب بھی پہنچا سکتی تھی اگر ٹیم سلیکشن میں عقل کا دامن چھوٹنے نہ پاتا اور توجہ بیٹنگ سے زیادہ بولنگ وسائل پہ مرکوز رکھی جاتی ہے۔

امید افزا پہلو بہرطور یہ رہا کہ پہلی اننگز کی غلطیوں سے سبق سیکھتے ہوئے، دوسری اننگز میں پاکستانی بولنگ نے بہتر ڈسپلن اور بہتر لینتھ کا انتخاب کیا، جس کی بدولت اپنی اننگز کے پہلے گھنٹے میں آسٹریلوی بیٹنگ بالکل دیوار سے لگی نظر آئی۔

مگر فہیم اشرف، کہ جن کا انتخاب پہلے ہی توجیہات اور تشریحات کا متقاضی تھا، نے اپنے پہلے ہی اوور میں اتنے رنز ہدیہ کر دیے جو ایک گھنٹے میں بھی بن نہ پائے تھے اور اس قدر محنت سے جو دباؤ آسٹریلوی بیٹنگ پہ بنا تھا، یکبارگی پاکستانی بولنگ پہ پلٹ آیا۔


Summary: آسٹریلیا کو آسٹریلیا میں ہرانا جوئے شیر لانے سے کم نہیں اور پاکستان بھی فی الوقت ایسے کسی سنگِ میل سے کوسوں دور ہے مگر سیشن در سیشن جو چھوٹی چھوٹی فتوحات مل سکتی تھیں، وہ بہرحال پاکستان نے سمیٹی ہیں کہ جہاں پہلا دن یکسر آسٹریلوی بیٹنگ کے نام رہا، وہاں عامر جمال کی بدولت دوسرے دن میچ میں کچھ توازن لوٹ آیا۔

’مگر عامر جمال نے توازن لوٹا دیا‘: سمیع چوہدری کا کالم

اپنی تمام تر کم مائیگی کے باوجود گذشتہ دورے پہ پاکستانی اٹیک کو تین ایسے پیسرز مہیا تھے جو 140 کلومیٹر فی گھنٹہ کی رفتار سے گیند پھینک سکتے تھے جبکہ موجودہ اٹیک میں یہ اوسط 130 کلومیٹر فی گھنٹہ کے لگ بھگ ہو چکی ہے جو کسی لحاظ سے آسٹریلوی بلے بازوں کے لیے فکر کا سامان نہیں ہو سکتی۔

لیکن دوسری صبح جب پاکستان میدان میں اترا تو ڈسپلن میں بہتری نظر آئی اور پہلے دن کی کوتاہیوں کے ازالے کا عزم بھی کچھ نمایاں ہوا۔

جس قدر وسائل آسٹریلوی بیٹنگ میں باقی تھے، بعید نہ تھا کہ یہ میچ بھی اسی ڈگر پہ چل پڑتا جس پہ پچھلے کئی میچز نکلے تھے۔ مگر پھر عامر جمال اٹھ کھڑے ہوئے۔

پہلے دن عامر جمال نے جس لائن کا انتخاب کیا، وہ آسٹریلوی مڈل آرڈر کے لیے تر نوالہ ثابت ہوئی۔ مگر اپنے اکانومی ریٹ کی مہنگائی کے باوجود پہلے روز بھی عامر جمال ہی پاکستان کے چنیدہ بولر ٹھہرے۔

وہ جانتے تھے کہ جس لینتھ کو وہ ہدف بنا رہے تھے، وہاں پہ جوابی وار میں نشانہ وہ خود بھی بنیں گے مگر بطور نوآموز بولر، ان کا صبر اور تسلسل حیران کن تھا۔

وارنر کی ضخیم اننگز کے طفیل آسٹریلوی مڈل آرڈر کو جارحیت کی جو آزادی میسر تھی، وہاں تگڑے سکور بورڈ کا ہدف عامر جمال کو بھی بننا ہی تھا لیکن نتائج سے قطع نظر، انہوں نے اپنے پلان بار بار بدلنے کی کوشش نہیں کی۔

جس لینتھ کو عامر جمال نے ہدف بنایا، وہ بلے بازوں کے لیے تو ہارڈ لینتھ کہلاتی ہی ہے مگر بولرز کے لیے بھی مسلسل وہاں گیند پھینکنا بہت ہمت طلب اور جرات آزما کام ہے کہ لائن کی ذرا سی غلطی بھی بلے باز کو ہاتھ کھولنے کی آزادی مہیا کر دیتی ہے۔

ایسے میں عامر جمال کا یہ تسلسل پاکستان کے لیے کسی نوید سے کم نہیں کہ آئندہ برسوں میں وہ اس ٹیسٹ اٹیک کا ایک اہم ہتھیار ثابت ہو سکتے ہیں۔

عامر جمال کے اس شاندار سپیل کی بدولت آسٹریلوی اننگز تمام ہونے کے لیے پاکستان کو پیٹ کمنز کی ڈکلئیریشن کا منتظر نہ رہنا پڑا اور دیر سے ہی سہی، مگر پاکستان نے دس وکٹیں حاصل کر لیں۔

اور پھر پاکستانی اوپننگ کے آسٹریلیا میں حالیہ ریکارڈ کے تناظر میں، عبداللہ شفیق کی مکمل تکنیک اور امام الحق کا صبر بھی اس ڈریسنگ روم کے لیے حوصلہ افزا ٹھہرے کہ اگر مبادیات پہ دھیان رکھتے ہوئے تحمل سے چلا جائے تو ان کنڈیشنز میں بیٹنگ اتنی دشوار بھی نہیں۔


سٹیل کے ٹرے میں تیار کی گئی پرتھ کی پِچ جس کا ’پیس اور باؤنس‘ پاکستانی بلے بازوں کو بےبس کر سکتا ہے

پاکستان اور آسٹریلیا کے درمیان تین میچوں کی ٹیسٹ سیریز کا پہلا میچ پرتھ کے آپٹس سٹیڈیم میں کھیلا جا رہا ہے اور کھیل کا آغاز ہونے سے پہلے ہی پچ موضوعِ بحث ہے۔

تاہم اب پاکستان کا پہلا ٹیسٹ میچ پرتھ میں ہے جہاں آپٹس سٹیڈیم کی تازہ پچ پاکستان بلے بازوں کا انتظار کر رہی ہے اور اس کے بارے میں پچ کیوریٹر ایزاک مکڈونلڈ نے کہا ہے کہ ’یہاں کی کنڈیشنز ایک ہارڈ، فاسٹ اور باؤنسی پچ بنانے کے لیے انتہائی سازگار تھیں۔‘

انھوں نے پچ پر گھاس چھوڑنے کے بارے میں بات کرتے ہوئے کہا کہ ’اس پر ابھی 10 ملی میٹر گھاس ہے لیکن ابھی ایک دن اور ہے اور مجھے نہیں لگتا کہ میچ شروع ہونے تک بھی اتنی ہی گھاس ہو گی، میرا ہدف کم گھاس رکھنا ہے۔‘

تاہم یہ بات خاصی دلچسپ ہے کہ یہ پچ جس کی تصویر سوشل میڈیا پر آتے ہی پاکستانی مداحوں کو اپنے بلے بازوں کی فکر لاحق ہو گئی تھی صرف تین ہفتے پہلے ہی اس گراؤنڈ میں لائی گئی ہے۔

اس پچ کو قریب ہی موجود پرتھ کے تاریخی واکا کرکٹ گراؤنڈ کی مٹی اور گھاس سے بنایا گیا اور اس بارے میں پچ کیوریٹر کو یہی امید ہے کہ یہ وکٹ واکا گراؤنڈ کی تاریخی پچ کی طرح اچھا پیس اور باؤنس فراہم کرے گی۔

اس لیے جہاں ایک جانب مداحوں کو ڈر ہے کہ کہیں پاکستان بلے باز اس پچ کا باؤنس اور پیس سہہ نہ پائیں وہیں یہ بات بھی کی جا رہی ہے کہ اگر یہ پچ بھی ویسٹ انڈیز والے میچ کی طرح آغاز میں باؤنس اور پیس کے بعد وقت کے ساتھ فلیٹ ہی رہی اور اس میں تبدیلی نہ آئی تو یہ دو دھاری تلوار بھی ثابت ہو سکتی ہے۔

ان پچز کو جہاں تیار کیا جاتا ہے وہاں ان کی دیکھ بھال بالکل ویسے ہی کی جاتی ہے جیسے کسی عام پچ کی اور اس بات کو یقینی بنایا جاتا ہے کہ میچ سے پہلے یہ مکمل طور پر تیار ہوں۔

عموماً جس جگہ پر پچ کو اتارا جاتا ہے وہاں پہلے سے سیمنٹ سے لیپائی کی جاتی ہے۔ یوں پچ  دراصل مٹی میں نہیں بلکہ سیمنٹ کے فرش پر اترتی ہے۔ اس کا مقصد یہ ہوتا ہے کہ یہ پچ مٹی میں اپنی جگہ نہ پکڑ پائے اور اسے باآسانی واپس نکالا بھی جا سکے۔

ڈراپ ان پچز کو 90 کی دہائی میں آسٹریلیا میں آزمانا شروع کیا گیا تھا جس کے بعد سے اب یہ وہاں ایک معمول کی بات ہے۔ میلبرن کرکٹ گراؤنڈ، ایڈیلیڈ اوول اور آپٹس سٹیڈیم پرتھ میں ڈراپ ان پچز استعمال کی جاتی ہیں کیونکہ ان تینوں ہی میدانوں میں دیگر کھیل بھی سال بھر کھیلے جاتے ہیں۔

پرتھ کے آپٹس سٹیڈیم میں مثال کے طور پر اسی مٹی کو استعمال کرتے ہوئے پچ بنائی گئی ہے جس سے واکا کی مشہور پچ بنائی گئی تھی اور اس میں پیس اور باؤنس تو موجود ہے۔


Summary: آسٹریلوی کرکٹرعثمان خواجہ نے کہا ہے کہ وہ فلسطینیوں کے حمایتی پیغام والے جوتے پہننے کی اجازت نہ دیے جانے کے فیصلے کا احترام کرتے ہیں لیکن وہ اس عمل کی اجازت لینے کے لیے کوشش کریں گے۔

’ایک یہودی اور ایک مسلمان برابر ہیں‘: عثمان خواجہ فلسطینیوں کے لیے پیغام پر آئی سی سی کی پابندی کا فیصلہ بدلوانے کے لیے کوشاں

آسٹریلوی کرکٹرعثمان خواجہ نے کہا ہے کہ وہ فلسطینیوں کے حمایتی پیغام والے جوتے پہننے کی اجازت نہ دیے جانے کے فیصلے کا احترام کرتے ہیں لیکن وہ کوشش کرتے رہیں گے کہ انھیں اس اقدام کی اجازت مل جائے۔

آسٹریلوی کرکٹ بورڈ نے انھیں متنبہ کیا کہ وہ اس حرکت سے باز رہیں۔ آسٹریلین کرکٹ اتھارٹی نے کہا ہے کہ خواجہ کو 'ذاتی پیغامات' پر پابندی کے کرکٹ کے بین الاقوامی قوانین کی پاسداری کرنی چاہیے۔

ان کا کہنا تھا کہ ’میں (آئی سی سی کے) اس نقطۂ نظر اور فیصلے کا احترام کرتا ہوں لیکن میں اس کی اجازت لینے کے لیے لڑوں گا۔‘

خواجہ کو رواں ہفتے کے اوائل میں پرتھ میں آنے والے ٹیسٹ کی تربیت کے دوران ایسے جوتے کے ساتھ کھیلتے ہوئے دیکھا گیا تھا اور اس سے قبل انھوں نے غزہ میں لوگوں کی حمایت کا اظہار کرتے ہوئے سوشل میڈیا پر پوسٹس شیئر کی تھیں۔

انھوں نے یونیسیف انسٹاگرام ویڈیو پر تبصرہ کرتے ہوئے لکھا: ’کیا لوگوں کو معصوم انسانوں کے مارے جانے کی پرواہ نہیں ہے؟ یا کیا ان کی جلد کا رنگ ان کی اہمیت کم کر دیتا ہے؟ یا وہ جس مذہب پر عمل پیرا ہیں؟ یہ چیزیں بے معنی ہونی چاہیے اگر آپ واقعی یہ مانتے ہیں کہ ’ہم سب برابر ہیں‘۔‘

لیکن بدھ کے روز خواجہ کے منصوبوں کا پتہ چلنے کے بعد کرکٹ آسٹریلیا نے ایک بیان جاری کیا جس میں یہ کہا گيا کہ ’ہم اپنے کھلاڑیوں کے ذاتی رائے کے اظہار کے حق کی حمایت کرتے ہیں۔ لیکن آئی سی سی (انٹرنیشنل کرکٹ کونسل) کے قوانین موجود ہیں جو کھلاڑیوں پر ذاتی پیغامات کی نمائش پر پابندی لگاتے ہیں۔ اور ہم کھلاڑیوں سے اس کی پابندی کرنے کی توقع رکھتے ہیں۔‘

کمنز نے یہ بھی کہا کہ خواجہ کا کوئی ’خاص ہنگامہ آرائی‘ کا ارادہ نہیں تھا اور آئی سی سی کے قوانین سے آگاہ ہونے کے بعد انھوں نے میدان میں جوتے نہ پہننے کا فیصلہ کیا ہے۔

آسٹریلوی کرکٹر نے کہا کہ دنیا نے اس مسئلے سے اپنا منھ موڑ لیا ہے اور یہ ان کے لیے ناقابل برداشت ہے۔‘

’سیاسی، مذہبی یا نسلی مقصد‘ کے لیے کسی بھی قسم کے پیغام کے حوالے سے آئی سی سی کے ضوابط کے ساتھ منسلک ایک نوٹ میں کہا گیا کہ آئی سی سی اور اس کے ممبران تسلیم کرتے ہیں اور اتفاق کرتے ہیں کہ کرکٹ کو دنیا بھر کے لوگوں اور برادریوں کو ایک ساتھ لانے کے لیے استعمال کیا جانا چاہیے نہ کہ تقسیم کرنے والے سیاسی مسائل کی طرف توجہ مبذول کرنے کے پلیٹ فارم کے طور پر یا بیان بازی کے لیے۔


Summary: آخری بار جب پاکستان آسٹریلوی سر زمین پر کوئی ٹیسٹ میچ جیتا، تب بابر اعظم فقط ایک برس کے تھے، شاہین شاہ آفریدی پیدا نہیں ہوئے تھے، پاکستان ایٹمی قوت نہیں بنا تھا اور ایک ڈالر صرف 31 روپے کا تھا۔

اب پاکستان کا مقابلہ آسٹریلیا سے نہیں: سمیع چوہدری کا کالم

سنہ 2016 کے دورے پر جو پاکستانی الیون سٹیو سمتھ کی ٹیم کے ہاتھوں کلین سویپ ہوئی، وہ آئی سی سی ٹیسٹ چیمپئین شپ کی فاتح اور رینکنگ میں نمبر ون ٹیم تھی۔ اس ٹیم کے کپتان مصباح الحق سے جب پوچھا گیا کہ آیا ان کی ٹیم پچھلی دو دہائیوں میں آسٹریلیا کا دورہ کرنے والی بہترین ٹیم تھی تو انھوں نے اپنے پیشرو وسیم اکرم کی ٹیم کو بہترین قرار دیا تھا جو بذاتِ خود 1999 کے دورے پر کلین سویپ ہوئی تھی۔

اور جس آسٹریلوی اٹیک نے مصباح الحق کی نمبر ون ٹیم کو کلین سویپ کیا تھا، اس کے تو سبھی مہرے جوں کے توں ہیں مگر پاکستان اپنے پچھلے دورے کی ہی طرح اس بار بھی ایک نئے بولنگ اٹیک کے ہمراہ میدان میں اترے گا۔

ایشین ٹیموں میں صرف انڈیا ہی وہ ٹیم ہے جو آسٹریلیا کو ہوم گراؤنڈز پر کوئی ٹیسٹ سیریز ہرانے میں کامیاب رہی ہے اور اس کی کلید بھی نہ صرف سیریز کے آغاز سے خاصا پہلے آسٹریلیا روانگی بلکہ سازگار حالات میں وافر پریکٹس میچز کی فراہمی بھی تھی۔

مگر پی سی بی چونکہ بی سی سی آئی جیسے مالی رسوخ سے محروم ہے تو پریکٹس میچ کے لیے کرکٹ آسٹریلیا کا فراہم کردہ وینیو اور وسائل بھی مثالی نہیں تھے اور پرتھ میں اترنے سے پہلے اگر پاکستان محض کینبرا کے اس میچ پر اکتفا کر کے آیا تو یہ تیاری نامکمل سے بھی کہیں پیچھے ہو گی۔

محمد حفیظ کی مثبت پسندی فی الوقت حدوں سے تجاوز کرتی نظر آتی ہے مگر ایک مثبت پہلو پاکستان کے لیے یہ ہے کہ نئے کپتان شان مسعود نے پریکٹس میچ میں بھرپور رنز بٹورے اور آسٹریلین کنڈیشنز میں ان کے سابقہ ریکارڈ کے پیش نظر کہا جا سکتا ہے کہ وہ یہاں پاکستانی بیٹنگ کی قوت ثابت ہو سکتے ہیں۔

عثمان خواجہ نے بھی کہا ہے کہ پاکستانی بولنگ اگر اپنے بہترین پر امڈ آئے تو کسی بھی حریف کے لیے خطرناک ثابت ہو سکتی ہے۔ خواجہ کا یہ اعتراف اگرچہ حقیقت سے ماورا نہیں ہے مگر دقت یہ ہے کہ ان آسٹریلوی کنڈیشنز میں پاکستانی بولنگ کو اپنا بہترین دکھائے لگ بھگ تین دہائیاں گزر چکی ہیں۔

اور ہزیمت آمیز پہلو یہ ہے کہ اس کے بعد کے سبھی دوروں پر پاکستان کو ہر بار نہ صرف کلین سویپ کی خفت اٹھانا پڑی بلکہ آسٹریلوی فتوحات کا مارجن بھی ہتک آمیز رہا ہے۔ گو، ہار جیت کھیل کا حصہ ہے مگر شکست میں بھی جو ذرا سا بھرم بچ رہنا ضروری ہوتا ہے، پچھلے دوروں پر پاکستان اس سے بھی قاصر رہا ہے۔


Summary: کھلاڑی کو میچ سے باہر نکالا گیا تو مخالف ٹیم نے اس کا فائدہ اٹھا کر میچ ایک ایک گول سے برابر کر دیا۔ مگر میچ کی آخری سیٹی کے بعد ایسا واقع رونما ہوا کہ گراؤنڈ میں افراتفری کے مناظر دیکھنے کو ملے۔

’کھلاڑی کو میچ سے باہر کیوں نکالا؟‘ کلب کے صدر نے ریفری کو مُکا دے مارا

ترکی میں جاری سُپر لیگ میں ایک میچ کے دوران میزبان ٹیم انقرہ گکو نے پیر کی رات ابتدائی میچ میں برتری حاصل کر لی تھی لیکن 50 منٹ بعد ہی ایک کھلاڑی کو میچ سے باہر کر دیا گیا۔

مخالف ٹیم کے کھلاڑیوں نے اس کا فائدہ اٹھایا اور گول کر کے میچ برابر کر دیا۔ اب میچ تو یہاں ایک ایک گول سے برابر ہو کر ختم ہو گیا مگر میچ کی آخری سیٹی کے بعد ایک اور واقع رونما ہوا جس کے بعد گراؤنڈ میں افراتفری کے مناظر دیکھنے کو ملے۔

ہوا یہ کہ میچ سے کھلاڑی کو ریڈ کارڈ دیکھا کر باہر نکالنے پر غصے سے بھرے انقرہ گکو فٹ بال کلب کے صدر گرواؤنڈ میں بھاگتے ہوئے داخل ہوئے اور نہ آؤ دیکھا نہ تاؤ اور میچ ریفری حلیل اموت میلر کو ایک زوردار مُکا دے مارا۔

اسیباڈیم ہسپتال کے سربراہ ڈاکٹر محمد یوروبلوت نے کہا کہ میلر کے دماغ پر کوئی گہری چوٹ نہیں آئی ہے اور اس بات کا امکان ہے کہ اُنھیں بدھ کے روز ہسپتال سے فارغ کر دیا جائے گا۔

اس سے پہلے انھوں نے کہا تھا کہ ’کھیل کا مطلب امن اور بھائی چارہ ہے۔ کھیل تشدد سے مطابقت نہیں رکھتی۔ ہم ترک کھیلوں میں کبھی بھی تشدد کی اجازت نہیں دیں گے۔‘

انقرہ گوکو کلب نے اپنے صدر کے اس اقدام پر افسوس کا اظہار کرتے ہوئے ایک بیان میں کہا کہ ’ہمیں اس واقعے پر انتہائی افسوس ہے۔‘

انھوں نے کہا کہ ’ہم ترک فٹ بال کے فینز حتیٰ کے پوری سپورٹس کمیونٹی سے اس افسوسناک واقعے پر معافی مانگتے ہیں جو ایریمان سٹیڈیم میں کیکور ریزپور میچ کے بعد پیش آیا۔‘

کیکور ریزپور نے میلر کو ایک پیغام میں کہا کہ ’ہم انقرہ گکو میچ کے بعد ہونے والے ناپسندیدہ واقع کی سخت مذمت کرتے ہیں۔‘

پیر کی شب ایک نیوز کانفرنس میں ترک فٹ بال فیڈریشن (ٹی ایف ایف) کے چیئرمین محمد بویوکیسی نے کہا کہ ’تمام لیگز کے میچز غیر معینہ مدت کے لیے ملتوی کر دیے گئے ہیں۔‘

ٹی ایف ایف کی جانب سے جاری بیان میں کہا گیا ہے کہ کلب کے صدور، منیجرز، کوچز اور ٹی وی کمنٹیٹرز کی جانب سے ریفریز کو نشانہ بنانے کے غیر ذمہ دارانہ بیانات نے آج اس گھناؤنے حملے کی راہ ہموار کی ہے۔

اس سے قبل ملک کی سب سے بڑی ٹیموں میں سے ایک گلاتاسرے نے ایک ہنگامی اجلاس طلب کیا تھا تاکہ کلبوں کو ترکی کے کھیل میں بڑھتے ہوئے مسائل کو حل کرنے کی اجازت دی جا سکے۔

گالتاسرے کی جانب سے جاری بیان میں کہا گیا ہے کہ ’ہم سب کو آج ایک ساتھ اس طرح کے واقعات کے خلاف کھڑے ہونے کی ضرورت ہے۔‘


Summary: آذان اویس نے 10 چوکوں کی مدد سے 105 رنز بنائے جبکہ سعد بیگ نے جارحانہ انداز میں 51 گیندوں میں 68 رنز بنائے جس میں آٹھ چوکے اور ایک چھکا شامل تھا۔

انڈر 19 ایشیا کپ میں انڈیا کے خلاف پاکستان کی فتح: ’زندگی بھر یاد رکھی جانے والی اننگز، آذان اویس ہیرو ہیں‘

اگر آپ سپورٹس میں دلچسپی رکھتے ہیں تو سوشل میڈیا فیڈ میں آپ کے لیے کھیلوں سے متعلق خبریں عام طور پر شامل رہتی ہیں اور آج صبح ہمارے لیے تیار ٹوئٹر ٹرینڈز میں سب سے پہلے انڈیا بمقابلہ پاکستان ٹرینڈ تھا جسے دیکھ کر چونکنا لازمی تھا کیونکہ انڈین کرکٹ ٹیم تو جنوبی افریقہ کا دورہ کر رہی ہے جبکہ پاکستان کی ٹیم آسٹریلیا کے دورے پر ہے۔

دبئی میں کھیلے جانے والے انڈر 19 ایشیا کپ کے اس پانچویں میچ میں پاکستان انڈر 19 کے کپتان سعد بیگ نے ٹاس جیت کر انڈین ٹیم کو بیٹنگ کی دعوت دی اور انڈیا کی نوجوان ٹیم نے مقررہ 50 اوورز میں اوپنر آدرش سنگھ، کپتان ادے شنکر اور ساتویں نمبر کے بلے باز سچن داس کی نصف سنچریوں کی بدولت نو وکٹوں کے نقصان پر 259 رنز بنائے۔

اس کے بعد آذان اویس کھیلنے آئے جنھوں نے شاہ زیب خان کے ساتھ 110 رنز کی شراکت کی۔ شاہ زیب نے چار چوکے اور تین چھکوں کی مدد سے 63 رنز بنائے۔ انھیں بھی ابھیشیک نے آوٹ کیا۔

ان کے بعد کپتان سعد بیگ آئے اور انھوں نے آذان اویس کے ساتھ مل کر ناقابل شکست سنچری کی شراکت کی اور 47 اوورز میں مطلوبہ ہدف پورا کر لیا اور پاکستان کو آٹھ وکٹوں سے واضح جیت سے ہمکنار کیا۔

آذان اویس کی عمدہ بیٹنگ کی تعریف ہو رہی ہے جبکہ کچھ لوگ انھیں پاکستان کا مستقبل قرار دے رہے ہیں۔

ایک صارف نے آذان اویس کی تصویر شیئر کرتے ہوئے لکھا ’پاکستان کا مستقبل محفوظ ہاتھوں میں ہے۔‘

تحسین قاسم نامی صارف نے آذان اویس کی تعریف کرتے ہوئے لکھا کہ ’انھوں نے انڈین بولرز پر مکمل برتری دکھائی۔وہ کیا شاندار کھلاڑی ہیں۔‘

ایک صارف نے میچ کا ایک کلپ پیش کرتے ہوئے لکھا کہ ’پاکستانی نوجوانوں نے انڈیا انڈر 19 کو ایشیا کپ میں آٹھ وکٹوں سے شکست دے دی۔ میدان کے سنسنی خیز مناظر، یہ پاکستان کی بڑی جیت تھی۔‘

انڈر 19 کا ایشیا کپ 8 دسمبر سے انڈیا اور افغانستان کے درمیان میچ سے شروع ہوا جس میں انڈیا نے سات وکٹوں سے کامیابی حاصل کی جبکہ اسی دن پاکستان کی نوجوان ٹیم نے نیپال کو سات وکٹوں سے شکست دی۔

سنہ 2023 کے انڈر 19 ایشیا کپ میں آٹھ ٹیمیں شرکت کر رہی ہیں اور یہ دو گروپس میں تقسیم ہیں۔ گروپ اے میں پاکستان کی ٹیم دو میچ جیت کر پہلے نمبر پر جبکہ انڈیا دوسرے، افغانستان تیسرے اور نیپال چوتھے نمبر پر ہے۔

گروپ بی میں سری لنکا کی نوجوان ٹیم پہلے، بنگلہ دیش دوسرے، متحدہ عرب امارات تیسرے اور جاپان چوتھے نمبر پر ہے۔


Summary: تلسی میگھواڑ بتاتی ہیں کہ سنہ 2016 میں جب وہ چھٹی کلاس میں پڑھتی تھیں تو سکول میں ایک سپورٹس کیمپ لگا، جس میں کافی لڑکیوں نے حصہ لیا۔ اُن کو بھی اس کیمپ میں حصہ لینے کا شوق ہوا اور خوش قسمتی سے اس کی سیلیکشن ہو گئی۔

تلسی میگھواڑ: پاکستان کی ’پہلی ہندو لڑکی‘ جو کھیلوں کی دنیا میں اپنا نام بنا رہی ہے

’آج تک کسی بھی ہندو لڑکی نے قدم آگے نہیں بڑھایا اور نہ ہی کوئی ہندو لڑکی سپورٹس میں آئی ہے، ہماری ہندو کمیونٹی میں تو والدین بچیوں کو پڑھائی تک کی بھی اجازت نہیں دیتے لیکن میں بہت خوش اور خوش نصیب ہوں کہ مجھے اچھے والدین ملے۔‘

تلسی میگھواڑ بتاتی ہیں کہ سنہ 2016 میں جب وہ چھٹی کلاس میں پڑھتی تھیں تو سکول میں ایک سپورٹس کیمپ لگا، جس میں کافی لڑکیوں نے حصہ لیا۔ اُن کو بھی اس کیمپ میں حصہ لینے کا شوق ہوا اور خوش قسمتی سے اس کی سیلیکشن ہوگئی۔

’مجھے پتا نہیں تھا کہ بیس بال اور سافٹ بال بھی کوئی گیم ہے اور یہ کیسے کھیلی جاتی ہے کیونکہ پاکستان میں تو زیادہ کرکٹ ہی کھیلی جاتی ہے۔ میں نے جب کیمپ میں حصہ لیا تب مجھے پتا چلا کہ یہ امریکہ کا قومی کھیل ہے اور عالمی سطح پر کھیلا جاتا ہے۔‘

تلسی میگھواڑ بتاتی ہیں کہ ’یہاں لڑکیوں کے لیے الگ سے کوئی گراونڈ نہیں ہے۔ وہ اسی مقامی گراؤنڈ میں پریکٹس کرتی ہیں جہاں لڑکے بھی کھیل رہے ہوتے ہیں۔ ان کے درمیان ہی لڑکیاں بھی کھیل رہی ہوتی ہیں تو بہت مشکلات ہوتی ہیں۔ جب نیشنل گیمز کے لیے جانا ہوتا ہے تو پریکٹس لازمی ہے تو اس صورتحال میں جیسے تیسے ہی پریکٹس کرتے ہیں۔‘

’میں ٹی وی پہ دیکھتی ہوں، انٹرنیٹ پر بیس بال کے میچز کی ویڈیوز سرچ کرتی ہوں۔ جب لڑکیوں کو کھیلتے ہوئے دیکھتی ہوں تو بہت خوش ہوتی ہوں۔ اِن ویڈیوز کو دیکھ کر اُن کے رولز سمجھتی ہوں کہ وہ کیسے کھیل رہی ہیں۔ اُن کو دیکھ دیکھ کر میں بھی کھیلتی ہوں اور ایسی پرفارمنس دینے کی کوشش کرتی ہوں۔‘

ہرجی بتاتے ہیں کہ جب انھوں نے اپنی بیٹیوں کو پڑھانا شروع کیا تو ان کی برادری کے لوگوں نے کہا کہ اُن میں غیرت نہیں ہے، لڑکیاں قابو میں نہیں رہیں گی، لیکن انھوں نے کسی کی پرواہ نہیں کی۔‘

تلسی میگھواڑ اور اُن کی دو بڑی بہنیں پڑھنے کے ساتھ ساتھ گھر میں سلائی کڑھائی کا کام کرتی ہیں جن کو آن لائن فروخت کیا جاتا ہے۔ تلسی بائیک چلاتی ہیں اور پریکٹس کے لیے خود اپنی بائیک پر جاتی ہیں۔

تلسی کے مطابق جب وہ سپورٹس میں آئیں تو ہندو کمیونٹی میں سے کچھ لوگوں نے ان کی تعریف کی اور کچھ نے تنقید۔

انھوں نے مزید کہا کہ ’میں اُن کی باتیں ایک کان سے سنتی ہوں اور دوسرے سے نکال دیتی ہوں، مجھے مسلسل اپنا ایک مقام بنانا ہے، مجھے پتا ہے کہ مجھے کیا کرنا ہے، مجھے آگے بڑھنا ہے، میں تو ابھی سندھ لیول پر ہوں اور میری اور میرے والدین کی یہی کوشش ہے کہ میں انٹرنیشنل لیول تک پہنچوں۔‘


Summary: لیجنڈز لیگ 2023 میں ایک میچ کے دوران سابق بلے باز گوتم گمبھیر اور سابق فاسٹ بولر سری سانتھ کے درمیان گرما گرم بحث سوشل میڈیا پر توجہ کا مرکز بنی ہوئی ہے۔

میچ کے دوران گوتم گمبھیر اور سری سانتھ کے درمیان جھگڑا: ’وہ ہمیشہ ساتھی کھلاڑیوں کے ساتھ بلاوجہ لڑتے ہیں‘

انھوں نے کہا کہ گوتم گمبھیر کے پاس پیبلک ریلیشنز کی ایک بڑی ٹیم اور بہت زیادہ پیسہ ہے اور وہ اس کے ذریعے سوشل میڈیا پر یہ غلط پیغام پھیلا رہے ہیں جبکہ وہ (سری سانتھ) ایک عام سے آدمی ہیں اور ان کے پاس اتنا پیسا نہیں ہے۔

اس کے بعد گوتم گمبھیر نے انسٹاگرام پر اپنی ایک تصویر شیئر کرتے ہوئے طنزاً لکھا کہ جب پوری دنیا توجہ حاصل کرنے کے پیچھے بھاگ رہی ہے تو ایسی صورتحال میں مسکرانا ہی بہتر ہے۔

سری سانتھ نے لکھا کہ ’آپ کو کیا مسئلہ ہے؟ میں صرف مسکرایا اور آپ نے مجھے پر فکسر کا لیبل لگا دیا۔ کیا آپ سپریم کورٹ سے بھی بالاتر ہیں؟ آپ کو اس طرح بولنے کا کوئی حق نہیں ہے۔ امپائرز سے بھی بدسلوکی کرنے کے بعد آپ مسکراتے رہے۔‘

وپن تیواری نامی صارف نے تبصرہ کیا کہ ’گوتم گمبھیر نے اپنے شاٹس کھیلے اور جواب میں سری سانتھ نے گالی گلوچ کی۔ سری سانتھ کو کرکٹ پر توجہ دینی چاہیے لڑائی پر نہیں۔ اصول یہ ہے کہ جب کوئی لڑنے آئے تو مقابلہ کرو۔ سری سانتھ کرکٹ سے زیادہ لائم لائٹ میں رہنا چاہتے ہیں۔‘

موفا نامی صارف نے لکھا کہ میچ میں گوتم گمبھیر سری سانتھ کی گیندوں کو باؤنڈری سے باہر دھکیل رہے تھے اور سری سانتھ انہیں اکسا رہے تھے۔ بعد میں انھوں نے گمبھیر کے رویے پر سوالات اٹھائے۔ سری سانتھ لائم لائٹ میں آنے کے لیے ایسا کر رہے ہیں۔

سری سانتھ اپنی بولنگ کی وجہ سے خبروں میں رہنے سے زیادہ دوسری وجوہات کی وجہ سے خبروں میں رہے۔ تنازعات کے ساتھ ان کی طویل رفاقت ہے۔ سال 2008 میں سری سانتھ اور ہربھجن سنگھ کے درمیان ’تھپڑ مارنے کا واقعہ‘ ہوا تھا۔ اس وقت سری سانتھ آئی پی ایل میں کنگز الیون اور ہربھجن ممبئی انڈینز کے لیے کھیلا کرتے تھے۔

میچ کے دوران ہربھجن سنگھ کے مبینہ تھپڑ کے بعد سری سانتھ کو کیمرے پر پھوٹ پھوٹ کر روتے ہوئے دیکھا گیا اور بعد ازاں ایک ٹویٹ میں انھوں نے کہا کہ یہ سب منصوبہ بند تھا اور انھیں بالکل بھی تھپڑ نہیں مارا گیا۔

سری سانتھ پر آئی سی سی کی ’لوگو‘ پالیسی کی خلاف ورزی کا الزام تھا۔ آئی سی سی کی پالیسی یہ تھی کہ پلین شرٹ کے نیچے ایک سادہ سفید ٹی شرٹ پہنی جا سکتی تھی اور سری سانتھ نے کالی ٹی شرٹ پہنی تھی جس کے نیچے ’لوگو‘ تھا۔


Summary: پاکستان کی نیوزی لینڈ کے خلاف ٹی ٹوئنٹی سیریز کی اس تاریخی فتح میں فاسٹ بولر فاطمہ ثنا نے اہم کردار ادا کیا ہے۔ دوسرے ٹی ٹوئنٹی میں فاطمہ نے 22 رنز دے کر تین کیوی کھلاڑیوں کو پویلین کی راہ دکھائی۔

پاکستان ویمن ٹیم نے نیوزی لینڈ کے خلاف پہلی مرتبہ ٹی 20 سیریز جیت لی، ’فاطمہ ثنا سپر سٹار ہیں، انھوں نے کوئی غلطی نہیں کی‘

پاکستان ویمن کرکٹ ٹیم نے نیوزی لینڈ کے خلاف پہلی مرتبہ ٹی ٹوئنٹی سیریز جیت لی ہے۔ دوسرے ٹی ٹوئنٹی میچ میں پاکستان نے نیوزی لینڈ کو 10 رنز سے شکست دی اور تین میچز کی سیریز میں دو صفر کی فیصلہ کن برتری حاصل کر لی ہے۔

نیوزی لینڈ کے خلاف کھیلے جانے والے پہلے ٹی ٹوئنٹی میچ میں بھی پاکستانی بولر فاطمہ ثنا نے تین وکٹیں حاصل کی تھیں اور میچ کی بہترین کھلاڑی قرار پائی تھیں۔

اس سے قبل انٹرنیشنل کرکٹ کونسل (آئی سی سی) کی جانب سے پاکستان کرکٹ ٹیم کی فاسٹ بولر فاطمہ ثنا سنہ 2022 میں سال کی بہترین ابھرتی ہوئی کھلاڑی کا اعزاز حاصل کر چکی ہیں اور یہ پہلی مرتبہ ہوا کہ پاکستان کی کسی خاتون کھلاڑی کو آئی سی سی کا سالانہ ایوارڈ دیا گیا ہو۔

سماجی رابطے کی ویب سائٹ ’ایکس‘ پر فاطمہ ثنا نے لکھا ’الحمدللہ! نیوزی لینڈ کی خواتین کرکٹ ٹیم کے خلاف ہم نے  پہلی ٹی ٹوئنٹی سیریز جیتی۔ پوری ٹیم کو مبارکباد اور شاباش، خاص طور پر ان شائقین کو جو ہمیں سپورٹ کرتے ہیں۔پاکستان زندہ باد آج، کل اور ہمیشہ کے لیے۔‘

انھوں نے لکھا کہ ’نیوزی لینڈ کی خواتین کے خلاف پاکستانی خواتین کی پہلی ٹی ٹوئنٹی سیریز جیتنے کے ساتھ ہی انھوں نے دوسرا ٹی ٹوئنٹی 10 رنز سے جیت کر سیریز میں 2-0 کی برتری حاصل کر لی۔ منیبہ، عالیہ، فاطمہ، سعدیہ نے شاندار پرفارمنس دی۔‘

صحافی اور کرکٹ فین ناصر بیگ چغتائی نے لکھا کہ ’پاکستانی ویمن کرکٹ ٹیم نے پہلی بار نیوزی لینڈ سے ٹی 20 سیریز جیت لی ہے۔ پہلے میچ میں کامیابی کے بعد دوسرے میچ میں میزبان ٹیم کو دس رنز سے شکست دی اور آخری اوور میں نیوزی لینڈ کو 17 رنز درکار تھے۔ ثنا فاطمہ نے زبردست بولنگ کرتے ہوئے صرف سات رنز تک انھیں محدود کیا۔

فاطمہ ثنا نے سنہ 2019 میں جنوبی افریقہ کے خلاف سیریز میں ڈیبیو کیا تھا جہاں انھیں ڈیانا بیگ کی جگہ ٹیم میں کھلایا گیا تھا۔ فاطمہ نے آغاز میں ہی اپنی بولنگ سے سب کو متاثر کیا تھا۔

تاہم سنہ 2021 فاطمہ کے لیے بہترین سال ثابت ہوا اور انھوں نے اس سال ویسٹ انڈیز کے خلاف ایک میچ میں پانچ کھلاڑیوں کو آؤٹ کیا، یہ آٹھ برس کے بعد پہلی مرتبہ تھا کہ پاکستان کی طرف سے کسی بولر نے پانچ کھلاڑیوں کو آؤٹ کیا ہو۔ اس سے قبل سعدیہ یوسف نے سنہ 2013 میں آئرلینڈ کے خلاف فائیو فار لیا تھا۔


Summary: پاکستان کرکٹ بورڈ نے سابق ٹیسٹ کرکٹر، کپتان اور سنہ 2010 کے سپاٹ فکسنگ سکینڈل میں ملوث سلمان بٹ کو گذشتہ روز چیف سیلیکٹر کے کنسلٹنٹ کے طور پر تعینات کرنے کے بعد آج عہدے سے ہٹا دیا ہے۔

وہاب ریاض نے ’بغیر دباؤ‘ سلمان بٹ کو کنسلٹنٹ کے عہدے سے ہٹا دیا، نگران وزیر اعظم کی ’متنازع تعیناتی‘ منسوخ کرنے کی ہدایت

پاکستان کرکٹ بورڈ نے سابق ٹیسٹ کرکٹر، کپتان اور سنہ 2010 کے سپاٹ فکسنگ سکینڈل کے مرکزی کردار سلمان بٹ کو گذشتہ روز چیف سیلیکٹر کے کنسلٹنٹ کے طور پر تعینات کرنے کے بعد آج عہدے سے ہٹا دیا ہے۔

ان کی برطرفی کا اعلان چیف سیلیکٹر وہاب ریاض کی جانب سے لاہور میں سنیچر کی شام ایک پریس کارنفرنس میں کیا گیا ہے جس میں انھوں نے کہا ہے کہ ان پر ’کسی کا دباؤ نہیں، سلمان بٹ کو کنسلٹنٹ بنانے کا فیصلہ میں نے ہی کیا تھا، اب انھیں ہٹانے کا فیصلہ بھی میں ہی کر رہا ہوں۔‘

خیال رہے کہ پی سی بی نے جمعے کو سابق کرکٹرز سلمان بٹ، کامران اکمل اور راؤ افتخار انجم کو پاکستان کرکٹ ٹیم کے چیف سلیکٹر وہاب ریاض کے کنسلٹنٹس کے طور پر مقرر کیا تھا۔

اس حوالے سے سب سے زیادہ تنقید سلمان بٹ پر کی جا رہی تھی جو سنہ 2010 میں سپاٹ فکسنگ سکینڈل کے مرکزی کردار تھے اور اس دوران ٹیم کے کپتان بھی تھے۔

پریس کانفرنس کے دوران وہاب ریاض کا کہنا تھا کہ ’پاکستان کرکٹ بورڈ کو خراب کرنے کی کوشش کی گئی، سلمان بٹ کا نام واپس لینے کا فیصلہ صرف میرا ہے، میں نے اپنی ذمہ داری سمجھ کر چیف سلیکٹر کا عہدہ لیا۔‘

’میرے نزدیک اسے کرکٹ کے بارے میں معلومات ہیں اور اس لیے میں چاہتا تھا کہ وہ میرے ساتھ بطور کنسلٹنٹ رہے۔۔۔ لیکن لوگوں کو یہ سمجھنے کی ضرورت ہے زندگی میں آگے بڑھنا بھی ضروری ہے لیکن میرے خیال میں لوگوں نے ایک ایجینڈا پر کام کرنا شروع کر دیا کیونکہ وہ کرکٹ بورڈ پر کیچڑ اچھالنا چاہتے تھے اور پی سی بی کی تضحیک کر کے اپنے ذاتی فائدے اٹھانا چاہتے تھے۔‘

ایک صارف نے لکھا تھا کہ ’انتہائی مضحکہ خیز۔۔۔ ہم کیا پیغام دے رہے ہیں۔ میں شرطیہ کہہ سکتا ہوں کہ ہماری جنریشن میں سے بہت لوگوں نے سلمان بٹ، محمد آصف اور عامر کے بعد کرکٹ دیکھنا اور گرین شرٹس میں لڑکوں کی حمایت کرنا چھوڑ دیا۔‘

لیکن بہت سے لوگ ایسے بھی تھے جن کے خیال میں پاکستانی کرکٹ بورڈ کا یہ فیصلہ غلط نہیں۔ صحافی عمران صدیق نے لکھا کہ ’سلمان بٹ سے غلطی ہوئی، انھوں نے سزا کاٹی اور اپنی غلطی تسلیم کی۔‘

ایک اور صارف نے لکھا ’وہ تمام لوگ جو کہہ رہے ہیں کہ سلمان بٹ نے جو کیا اس کی سزا بھگت لی، میں ان سے پوچھنا چاہتا ہوں کہ کیا آسٹریلیا میں سپاٹ فکسنگ کرنے والے کو ایسا عہدہ دیا جاتا۔

سنہ 2010 میں پاکستانی کرکٹ ٹیم کے دورۂ انگلینڈ کے دوران سپاٹ فکسنگ سکینڈل سامنے آیا جس میں تین کرکٹرز سلمان بٹ، محمد آصف اور محمد عامر ملوث تھے۔


Summary: تاریخ میں پہلی مرتبہ یوگینڈا نے آئندہ برس منعقد ہونے والے ٹی ٹوئنٹی ورلڈ کپ کے لیے کوالیفائی کر لیا ہے اور اس میں ایک پاکستانی نژاد کھلاڑی کا انتہائی اہم کردار ہے جنھیں پاکستان سے مایوس ہو کر یوگینڈا کا رخ کرنا پڑا تھا۔

یوگینڈا کرکٹ ٹیم کے پاکستانی نژاد آل راؤنڈر ریاضت علی: ’پاکستان سے مایوس ہو کر یوگینڈا کا رخ کیا، خواہش ہے کہ بابر اعظم کی وکٹ لوں‘

افریقی ملک  یوگینڈا نے تاریخ میں پہلی بار کسی ٹی ٹوئنٹی کرکٹ ورلڈ کپ کے لیے کوالیفائی کر لیا ہے اور اس عمل میں ایک پاکستانی نژاد کھلاڑی کا کردار انتہائی اہم رہا ہے۔

یوگینڈا کی کرکٹ ٹیم کے آل راؤنڈر ریاضت علی شاہ نے ٹیم کو اگلے راؤنڈ تک پہنچانے میں کلیدی کردار ادا کیا لیکن دلچسپ بات یہ ہے کہ ان کا تعلق گلگت بلتستان سے ہے اور ان کی یوگینڈا تک پہنچنے کی کہانی انتہائی دلچسپ ہے۔

یوگینڈا کو کوالیفائی کرنے کے لیے زمبابوے کو شکست دینا ضروری تھا اور اس میچ میں ریاضت نے نہ صرف سکندر رضا کی اہم وکٹ حاصل کی بلکہ 26 گیندوں پر 42 رنز بنا کر اپنی ٹیم کو مستحکم پوزیشن پر پہنچانے میں کامیاب بھی ہوئے۔

یہ ٹورنامنٹ افریقی ملک نمیبیا میں کھیلا جا رہا تھا اور وہیں سے بی بی سی کے ساتھ خصوصی گفتگو کرتے ہوئے ریاضت کا کہنا تھا کہ ’ورلڈ کپ کھیلنے کے لیے لازم تھا کہ ہم زمبابوے سے جیتیں، ہم بیٹھے اور ہم نے فیصلہ کیا کہ ہم کسی بھی ٹیم کو ہرا سکتے ہیں۔

زمبابوے ٹیسٹ کرکٹ کھیلنے والا ملک ہے اور اس نے سنہ 2022 میں آسٹریلیا میں منعقدہ ٹی ٹوئنٹی ورلڈ کپ میں پاکستان کو بھی شکست دی تھی۔

ٹی ٹوئنٹی ورلڈ کپ کوالیفائنگ راؤنڈ عموماً ایسی غیر معروف ٹیموں کے لیے منظرِ عام پرآنے کا ایک سنہری موقع ہوتا ہے اور اس کے لیے یوگینڈا کرکٹ ٹیم کافی عرصے سے تیاری کر رہی تھی۔

پاکستانی نژاد ریاضت علی شاہ چاہتے ہیں کہ ورلڈ کپ میں ان کا مقابلہ پاکستان سے ہو۔ وہ کہتے ہیں کہ ’بظاہر تو یہی لگتا ہے کہ پاکستان اور انڈیا ایک ہی پول میں ہوں گے۔ اگر ہم بھی اس پول میں ہوئے تو پاکستان کے ساتھ میچ کو انجوائے کروں گا۔

اس آفر پر پہلے تو ریاضت کو ان کے والدین نے اجازت نہیں دی لیکن جب انھوں نے دیکھا کہ مجھے پاکستان میں مواقع نہیں مل رہے اور یوگینڈا میں اپنی صلاحیتیں منوانے کا اچھا موقع ہے تو انھوں نے اجازت دے دی۔‘

ریاضت علی شاہ کہتے ہیں کہ ’میں جب یوگنڈا گیا تو انھوں نے مجھے کہا کہ کلب کرکٹ میں اگر میری کارگردگی اچھی ہو گئی تو پہلے مجھے یوگینڈا کی قومی ٹیم کے ساتھ پریکٹس اور تربیت کا موقع ملے گا اور اس میں بھی کارگردگی اچھی ہوئی تو مجھے قومی ٹیم میں شامل کر لیا جائے گا۔‘

ریاضت علی شاہ کہتے ہیں کہ اب ان کا مستقبل یوگینڈا کی کرکٹ ٹیم ہی کے ساتھ منسلک ہے۔ یوگینڈا میں کرکٹ مقبول ہو رہی ہے اور اب اس کامیابی کے بعد تو مزید مقبولیت ملے گی۔‘

ان کا کہنا تھا کہ ’ہم ورلڈ کپ کے لیے منصوبہ بندی کے ساتھ محنت کا آغاز کر رہے ہیں۔ ہم کسی بھی ٹیم کے لیے آسان ہدف نہیں ہوں گے۔ ہماری ٹیم میں بہت ٹیلنٹ ہے۔‘


Summary: پی سی بی کے مطابق نوجوان کھلاڑی سے متعلق جرمانے کا یہ فیصلہ انتہائی سخت تھا اس لیے اسے واپس لے لیا گیا۔

پاکستان کرکٹ بورڈ نے بلے پر فلسطینی جھنڈے کا سٹیکر لگانے پر اعظم خان پر عائد جرمانہ ختم کر دیا

اس فہرست میں حالیہ اٰضافہ پاکستانی کرکٹر اعظم خان ہیں جنھیں پاکستان میں ایک ہونے والی کرکٹ کی ایک قومی لیگ کے دوران بلے پر فلسیطینی جھنڈے کا سٹیکر آویزاں کرنے پر پاکستان کرکٹ بورڈ کی جانب سے جرمانے کا سامنا کرنا پڑا تاہم بعد میں پی سی بی نے اپنا یہ فیصلہ واپس لے لیا۔

پیر 27 نومبر کو یہ خبر سامنے آئی کہ پاکستان کرکٹ بورڈ کی جانب سے اعظم خان پر قومی ٹی ٹوئنٹی ٹورنامنٹ کے دوران اپنے بلے پر فلسطین کے جھنڈا کا سٹیکر لگانے پر میچ فیس کا 50 فیصد جرمانہ عائد کیا گیا اور یہ جرمانہ انٹرنیشنل کرکٹ کونسل کے قوائد کے مطابق تھا مگر اب پی سی بی کی جانب سے سامنے آنے والے ایک بیان میں کہا گیا ہے کہ ’پی سی بی نے بلے باز اعظم خان پر جرمانے کا فیصلہ واپس لے لیا ہے۔

پی سی بی کے مطابق نوجوان کھلاڑیوں کو تنبیہ کی گئی ہے کہ وہ صرف اور صرف اپنی پرفارمنس اور کھیل کی جانب توجہ دیں۔

پی سی بی میں میڈیا اینڈ کمیونیکیشن کی ڈائریکٹر عالیہ رشید نے بی بی سی کو تصدیق کی تھی کہ اعظم خان کو نہ صرف میچ فیس کا 50 فیصد جرمانہ عائد کیا گیا بلکہ سابقہ میچز میں اس خلاف ورزی کے بعد انھیں تنبیہ بھی کی گئی تھی۔

کھلاڑیوں کے بیٹس کے حوالے سے آئی سی سی کے ضوابط کے مطابق اس پر کسی کھلاڑی کے سپانسر کا صرف منظور شدہ لوگو ہو سکتا ہے۔

آئی سی سی کے ضوابط کے مطابق کوئی بھی لباس یا سازوسامان جو ان ضوابط کی تعمیل نہیں کرتا ہے، سختی سے ممنوع ہے۔ خاص طور پر کرکٹ کے کپڑوں یا کرکٹ کے سازوسامان پر قومی لوگو، تجارتی لوگو، ایونٹ لوگو، مینوفیکچررز کا لوگو، کھلاڑی کا بیٹ لوگو، چیریٹی لوگو یا نان کمرشل لوگو کے علاوہ کسی بھی لوگو کو ظاہر کرنے کی اجازت نہیں ہو گی۔

ایک صارف سردار ریاض الحق کا کہنا تھا ’کوئی فرق؟ انڈیا والوں نے تماشائی کو پکڑا اور پاکستانی پی سی بی نے اپنے کھلاڑی کو ہی جرمانہ کر دیا۔ انڈیا تو ہے ہی اسرائیلی کلب میں ۔۔۔ پاکستان کرکٹ بورڈ کا دم کیوں نکلا جا رہا ہے۔‘

فرانس کے نائس فٹ بال کلب نے الجزائر کے فٹبالر یوسف اتل کو حماس اسرائیل تنازع سے متعلق سوشل میڈیا پوسٹ کرنے پر معطل کر دیا گیا جبکہ فرانسیسی فٹ بال سٹار کریم بینزیما، جو اب سعودی کلب الاتحاد کے لیے کھیلتے ہیں، انھیں بھی ایک سوشل میڈیا پوسٹ میں غزہ کے لوگوں کی حمایت کے اظہار کے بعد شدید ردعمل کا سامنا ہے۔


Summary: پاکستانی آلراؤنڈر عماد وسیم کی جانب سے گذشتہ روز تمام فارمیٹ سے ریٹائرمنٹ کے اعلان کے بعد سے کرکٹ پر بحث تقسیم کا شکار ہے۔

’عماد وسیم نے ریٹائرمنٹ لینے میں جلدی کر دی، ٹی ٹوئنٹی ورلڈ کپ میں پاکستان کو ان کی ضرورت ہو گی‘

پاکستانی آل راؤنڈر عماد وسیم کی جانب سے گذشتہ روز تمام فارمیٹ سے ریٹائرمنٹ کے اعلان کے بعد سے کرکٹ پر بحث تقسیم کا شکار ہے۔

اس دوران ٹی ٹوئنٹی کرکٹ میں وہ زیادہ کامیاب بولر ثابت ہوئے اور انھوں نے اس فارمیٹ میں 21 کی اوسط سے 65 وکٹیں حاصل کیں۔ عماد کی بلے بازی میں بھی وقت کے ساتھ بہتری دیکھنے کو مل رہی تھی اور ان کا دنیا بھر کی لیگز کھیلنے کا تجربہ بھی بہت زیادہ رہا ہے۔

عماد وسیم کی جانب سے ریٹائرمنٹ کا فیصلہ سیلیکٹر وہاب ریاض کی جانب سے پاکستان کی آسٹریلیا سیریز کے لیے ٹیم کے اعلان کے چار روز بعد سامنے آیا ہے۔ اس پریس کانفرنس کے دوران وہاب ریاض نے حارث رؤف کو آڑے ہاتھوں لیا تھا کیونکہ ان کے مطابق حارث حامی بھرنے کے بعد پیچھے ہٹ گئے تھے۔

حارث رؤف کی جانب سے باضابطہ طور  پر اس حوالے سے ردِ عمل نہیں دیا گیا ہے۔ خیال رہے کہ حارث آسٹریلیا میں بگ بیش لیگ کے لیے بھی میلبرن سٹارز کی ٹیم کا حصہ ہیں۔

یہی وجہ ہے کہ پاکستان میں سوشل میڈیا پر اکثر افراد کا خیال ہے کہ عماد وسیم کیونکہ پی سی بی کے کانٹریکٹڈ کھلاڑیوں کی بی کیٹیگری میں شامل ہیں اور پی سی بی کی جانب سے کھلاڑیوں پر ایک سال میں دو سے زیادہ لیگز نہ کھیلنے کی پابندی عائد ہے اس لیے انھوں نے ریٹائرمنٹ کا فیصلہ کیا ہے۔

راشد لطیف کی جانب سے ایک ٹویٹ میں کہا گیا ہے کہ ’عماد وسیم کو ریٹائرمنٹ کا فیصلہ واپس لینی چاہیے۔ پاکستان ٹیم کا سب سے اچھا سپن باولر عماد ہی ہے اور بیٹنگ میں بہت مدد مل سکتی ہے۔

محمد حفیظ کی جانب سے ایک ٹویٹ میں عماد وسیم کا شکریہ ادا کیا گیا ہے اور ان کے لیے نیک تمناؤں کا اظہار کیا گیا ہے۔

اکثر صارفین عماد وسیم کو خراج تحسین پیش کر رہے ہیں اور ان کی جانب سے کھیلی گئی میچ وننگ اننگز کا تذکرہ کر رہے ہیں جن میں سے ایک ورلڈ کپ 2019 میں افغانستان کے خلاف 49 ناٹ آؤٹ کی اننگز بھی ہے۔

کچھ صارفین بابر اعظم پر ان کو نہ سلیکٹ کرنے کے حوالے سے بھی تنقید کر رہے ہیں جب کچھ صارفین عماد وسیم کو پاکستان کرکٹ پر دیگر لیگز کو فوقیت دینے کی بات کر رہے ہیں۔

تاہم یہ بات بھی کی جا رہی ہے کہ جب وفاق میں فروری کے انتخابات کے بعد نئی حکومت آئے گی تو چیئرمین پی سی بی بدلنے کی صورت میں عماد کو یہ فیصلہ واپس لینے پر مجبور بھی کیا جا سکتا ہے۔ ایسا ہو گا یا نہیں یہ تو وقت ہی بتائے گا، لیکن فی الحال آئندہ برس کے آغاز میں نیوزی لینڈ کے ساتھ پاکستان کی ٹی ٹوئنٹی سیریز میں کم از کم عماد وسیم موجود نہیں ہوں گے۔


Summary: افغانستان اور نیپال کے علاوہ جنوبی ایشیائی کرکٹ کھیلنے والے تین دیگر ممالک پاکستان، سری لنکا اور بنگلہ دیش کے سابق کھلاڑیوں اور منتظمین نے حالیہ دنوں میں بی سی سی آئی سے کھل کر ناراضی کا اظہار کیا ہے۔

راناٹنگا کا جے شاہ پر ’سری لنکن کرکٹ چلانے‘ کا الزام، پاکستان سمیت دیگر ایشیائی ممالک انڈین کرکٹ بورڈ سے ناراض کیوں؟

افغانستان اور نیپال کے علاوہ جنوبی ایشیائی کرکٹ کھیلنے والے تین دیگر ممالک پاکستان، سری لنکا اور بنگلہ دیش کے سابق کھلاڑیوں اور منتظمین نے حالیہ دنوں میں بی سی سی آئی سے کھل کر ناراضی کا اظہار کیا۔

سری لنکا کے سابق کرکٹر ارجونا راناٹنگا نے حال ہی میں بی سی سی آئی کے سیکریٹری جے شاہ پر سری لنکن کرکٹ بورڈ (ایس ایل سی) کے معاملات میں مداخلت کرنے کا الزام عائد کیا تھا۔

سری لنکن کرکٹ بورڈ پہلے ہی غیر یقینی صورتحال سے دوچار تھا لیکن ورلڈ کپ میں اپنی ٹیم کی شکست کے بعد ہنگامہ آرائی اور حکومتی مداخلت کے باعث آئی سی سی نے سری لنکن بورڈ کی رکنیت معطل کر دی۔

انھوں نے کہا کہ ’سری لنکن کرکٹ بورڈ کے عہدیداروں اور جے شاہ کے درمیان تعلقات کی وجہ سے بی سی سی آئی کو لگتا ہے کہ وہ سری لنکن کرکٹ کو کچل سکتے ہیں اور اس کا کنٹرول سنبھال سکتے ہیں۔‘

اس کے علاوہ کچھ سابق کرکٹرز نے بھی ٹاس اور پچ کے حوالے سے اس گمان کا اظہار کیا کہ انڈیا غلط طریقوں اور راستوں سے فائدہ اٹھا رہا ہے۔

رواں سال 28 مئی کو بی سی سی آئی نے سری لنکا، افغانستان اور بنگلہ دیش کے کرکٹ بورڈز کے صدور کو آئی پی ایل فائنل دیکھنے کے لیے مدعو کیا تھا۔

بعد ازاں ایشیا کپ کے شیڈول میں تبدیلی کر دی گئی۔ سری لنکن کرکٹ بورڈ نے بی سی سی آئی کی حمایت کی اور پی سی بی ایشین کرکٹ میں اکیلا رہ گیا۔

لیکن سری لنکا اور بنگلہ دیش نے متحدہ عرب امارات میں گرم موسم کا حوالہ دیتے ہوئے اس کی مخالفت کی اور بالآخر پی سی بی کو سری لنکا کو ایشیا کپ کی مشترکہ میزبانی کے لیے قائل کرنا پڑا۔

پاکستان کرکٹ بورڈ (پی سی بی) کے سابق سربراہ نجم سیٹھی نے بھی ایکس پر ایک طویل پوسٹ لکھی جس میں اے سی سی کے سربراہ اور بی سی سی آئی کے سیکریٹری جے شاہ کو نشانہ بنایا گیا۔

بنگلہ دیش کرکٹ بورڈ کی کرکٹ سے متعلق سرگرمیوں کے چیئرمین جلال یونس نے اس بات پر ناراضی کا اظہار کیا کہ ان کے کھلاڑیوں کو ٹورنامنٹ کے دوران سری لنکا اور پاکستان کا دورہ کرنا پڑا۔

بنگلہ دیش کرکٹ ٹیم کے ہیڈ کوچ چندیکا ہتھورو سنگھا نے پاکستان اور انڈیا کے درمیان کولمبو میں کھیلے جانے والے سپر فور میچ کے لیے آئی سی سی کی جانب سے ریزرو ڈے رکھنے پر ناراضی کا اظہار کیا ہے۔ انھوں نے اسے جانبدارانہ اقدام قرار دیا۔

لیکن بنگلہ دیش کرکٹ بورڈ اور سری لنکا کرکٹ بورڈ نے جلد ہی ایک وضاحت جاری کرتے ہوئے اس ساری بحث کو ختم کر دیا کہ ’یہ فیصلہ چاروں ٹیموں اور اے سی سی کی رضامندی سے کیا گیا تھا۔‘


Summary: انڈین خبررساں ادارے اے این آئی نے گذشتہ روز صبح تقریباً دس بجے ایک ویڈیو جاری کی جس میں وزیر اعظم مودی نے کوہلی اور کپتان روہت شرما کے کندھے پر ہاتھ رکھا ہوا ہے اور کہہ رہے ہیں کہ ’آپ لوگ دس دس گیم جیت کر آئے ہو۔ یہ تو ہوتا رہتا ہے۔ مسکرائیے بھائی، دیش آپ کو دیکھ رہا ہے۔ ‘

انڈین ٹیم کے ڈریسنگ روم کا ’متنازع‘ دورہ: ’اچھا ہوتا اگر مودی غم سے نڈھال کھلاڑیوں کو اپنے ذاتی مقاصد کے لیے استعمال نہ کرتے‘

اتوار کو احمد آباد میں ورلڈ کپ کے فائنل میں انڈیا کی شکست کے بعد منگل کو وزیراعظم نریندر مودی کی انڈین کرکٹ ٹیم کے ساتھ ڈریسنگ روم کی ایک ویڈیو جاری کی گئی ہے جس میں وہ انڈین کھلاڑیوں سے ملتے ہیں اور ان کی حوصلہ افزائی کرتے دکھائی دیتے ہیں۔

انڈین خبررساں ادارے اے این آئی نے گذشتہ روز صبح تقریباً دس بجے ایک ویڈیو جاری کی جس میں وزیر اعظم مودی نے وراٹ کوہلی اور کپتان روہت شرما کے کندھے پر ہاتھ رکھا ہوا ہے اور کہہ رہے ہیں کہ ’آپ لوگ دس دس گیم جیت کر آئے ہو۔ یہ تو ہوتا رہتا ہے۔ مسکرائیے بھائی، دیش آپ لوگوں کو دیکھ رہا ہے۔ میں نے سوچا مل لوں آپ سب سے۔‘

ایک منٹ 26 سیکنڈ کی اس ویڈیو کے دوران وہ کوہلی اور روہت شرما کی پیٹھ بھی تھپتھپاتے ہیں اور ان کے ہاتھ پکڑ کر ان کے درمیان کھڑے نظر آتے ہیں۔

ان کے پیچھے انڈیا کے وزیر داخلہ نظر آتے ہیں اور پھر وہ دوسری جانب مڑ کر دیکھتے ہیں اور انڈین ہیڈ کوچ راہل دراوڈ سے پوچھتے ہیں کہ ’کیا راہل۔۔۔ کیسے ہیں؟ آپ لوگوں نے محنت بہت کی ہے لیکن۔۔۔‘ ان سے ہاتھ ملاتے ہیں اور کندھے پر تھپکی دیتے ہیں۔

اس کے بعد وہ مڑ کر سارے کھلاڑیوں کے درمیان آ جاتے ہیں اور کہتے ہیں کہ ’ایسا ہوتا رہتا ہے اور ساتھیوں کے حوصلے بلند کرتے رہیے اور آپ لوگ کبھی فارغ ہو کر دلی آئيں گے تو بیٹھیں گا آپ کے ساتھ۔ میری طرف سے آپ سب کو دعوت ہے۔‘

انھوں نے ایک ٹویٹ میں لکھا کہ ’ڈریسنگ روم کسی بھی ٹیم کے لیے اس کا مقدس مقام ہوتا ہے۔ آئی سی سی کھلاڑیوں اور معاون عملے کے علاوہ کسی کو بھی ان کمروں میں داخل ہونے کی اجازت نہیں دیتا۔ انڈیا کے وزیراعظم کو ڈریسنگ روم کے باہر ٹیم سے ملنا چاہیے تھا۔‘

واضح رہے کہ انڈیا کی امیر ترین شخصیت مکیش امبانی کے گھر کا نام اینٹیلیا ہے جبکہ جس سٹیڈیم میں فائنل کھیلا گیا، اس کا نام انڈین وزیراعظم کے نام پر ’نریندر مودی سٹیڈیم‘ رکھا گیا ہے۔

آرتی ناگپال نامی ایک صارف نے مودی کا شکریہ ادا کیا اور لکھا کہ ’مودی جی اس محبت کے لیے آپ کا شکریہ۔ ہمارے لڑکوں کو اس کی سب سے زیادہ ضرورت تھی۔ ٹیم انڈیا چیمپیئن ہے۔ آپ شاندار ہیں۔ ہم تمام انڈینز آپ سے محبت کرتے ہیں اور احترام کرتے ہیں۔ انڈیا جذبات کا نام ہے اور آپ اس کی نبض کو پہچانتے ہیں۔‘

کانگریس لیڈر راہل گاندھی نے منگل کو راجستھان میں ایک انتخابی ریلی کے دوران ورلڈ کپ میں انڈیا کی شکست کا ذکر کرتے ہوئے وزیر اعظم نریندر مودی پر طنز کیا اور اس بارے میں معیوب جملا کسا۔


Summary: کمنز کا ٹیلنٹ اس ورلڈ کپ فائنل میں کھل کر سامنے آیا۔ کمنز نے انڈین ٹیم کے ہر کھلاڑی کے لیے الگ حکمت عملی وضع کی۔ انھوں نے خود کو ایک عظیم کپتان ثابت کیا۔ ان کے مطابق محض حکمت عملی بنانا اہم نہیں بلکہ میدان میں اس کو مکمل طور پر لے کر آگے بڑھنا اور کپ جیتنا اہم ہے۔

پیٹ کمنز: غیر روایتی آسٹریلوی کپتان جنھوں نے ایک مسلمان کھلاڑی کے لیے شراب پارٹی رکوا دی

’مجھے احمد آباد کے سٹیڈیم میں لاکھوں شائقین کو خاموش کروانے سے بہت اطمینان ملا۔‘ یہ الفاظ آسٹریلیا کی کرکٹ ٹیم کے کپتان پیٹ کمنز نے انڈیا کو ورلڈ کپ فائنل میں شکست دینے کے بعد ادا کیے لیکن ان کے ان الفاظ کو احساس برتری کا اظہار قرار نہیں دیا جا سکتا کیونکہ کمنز ایک عام آسٹریلوی کپتان نہیں۔

رکی پونٹنگ نے سنہ 2007 میں جنوبی افریقہ کے خلاف ورلڈ کپ سیمی فائنل سے قبل ایک انٹرویو میں کہا کہ ’جیک کیلس اچھے کھلاڑی ہیں اور ان کا ریکارڈ بہت اچھا ہے لیکن وہ ہمارے خلاف کچھ نہیں کر پائیں گے۔ اگر ہمارا منصوبہ کامیاب رہا تو ہم کیلس کو شکست دیں گے۔‘

کمنز ’حادثاتی‘ طور پر آسٹریلیا کے کپتان بنے۔ انھوں نے ایک تنازع میں گھرے ٹم پین سے کمان لی اور اس کے بعد ورلڈ ٹیسٹ چیمپیئن شپ میں آسٹریلیا کو فتح سے ہمکنار کروایا۔

جس وقت انھیں کپتان بنایا گیا تو اس وقت تک انھوں نے صرف چار ایک روزہ میچوں میں ہی ٹیم کی کپتانی کر رکھی تھی۔ اس وقت تنقید ہوئی کہ کرکٹ بورڈ نے ایک ایسے کھلاڑی کو کپتان بنا دیا، جس کے پاس اہم ورلڈ کپ سیریز کا تجربہ ہی نہیں۔

کہا جاتا ہے کہ ورلڈ کپ سے قبل آسٹریلیا کی ٹیم نے ہر انڈین کھلاڑی کا انفرادی سکیچ تیار کر رکھا تھا۔ روہت شرما کی کمزوری کیا ہے، ان کو کھیل سے کیسے باہر کیا جائے، ورات کوہلی کا رن ریٹ کیسے قابو میں رکھا جائے اور کے ایل راہل پر کیسے دباو ڈالا جائے۔

کمنز اچھے بولر ہی نہیں بلکہ ضرورت پڑنے پر عمدہ بلے بازی بھی کر سکتے ہیں۔ ایشز سیریز کے دوران پہلے ٹیسٹ میچ میں جیت کے لیے 281 رنز درکار تھے اور آسٹریلیا 221 رن پر آٹھ وکٹیں گنوا چکا تھا جب کمنز میدان میں آئے اور ناقابل شکست 44 رنز بنا کر ٹیم کو فتح سے ہمکنار کروایا۔

اگر آسٹریلیا یہ میچ ہار جاتا تو ان کے لیے فائنل تک رسائی مشکل ہو جاتی۔ ایک کپتان کی حیثیت سے کمنز نے اس بات کو یقینی بنایا کہ بولنگ اور بلے بازی دونوں میں ہی وہ ایسی کارکردگی دکھائیں کہ ٹیم کامیاب ہو۔

انھوں نے مزید کہا کہ ’ہمیں کمنز کی بات کو غلط نہیں سمجھنا چاہیے۔ یہ غالب ذہنیت نہیں۔ آسٹریلیا قدرتی طور پر کھیلوں کا ملک ہے۔ وہاں کے کھلاڑی قدرتی طور پر اپنے مخالفین سے اس طرح بات کرتے ہیں۔‘


Summary: انڈیا کی شکست سے لاکھوں انڈین مداحوں کے دل ٹوٹے اور بہت سے لوگوں نے اپنی بھڑاس سوشل میڈیا پر نکالی۔ کچھ دلبرداشتہ فینز نے ٹرولنگ کرتے ہوئے ٹریوس ہیڈ کی اہلیہ اور بیٹی کو دھمکیاں بھی دی ہیں۔

ٹریوس ہیڈ کی بیوی اور بیٹی کو دھمکیاں: ’کیا ہم اتنا نیچے گر گئے ہیں، کرکٹ کب دھمکیوں اور گالیوں تک جا پہنچا‘

انڈیا میں منعقدہ 2023 ورلڈ کپ اپنی تمام تر جلوہ سامانیوں کے ساتھ اتوار اور سوموار کی درمیانی شب اختتام پذیر ہوا۔ آسٹریلیا کے اوپنر ٹریوس ہیڈ نے نئی تاریخ رقم کی اور بعض لوگوں کا کہنا ہے کہ انھوں نے تن تنہا انڈیا کے جیت کے طوفان کا رخ موڑ دیا۔

کچھ لوگ اپنی بھڑاس آسٹریلین کرکٹر مچل مارش کی ایک تصویر پر بھی نکال رہے ہیں جس میں انھوں نے ورلڈ کپ ٹرافی پر اپنے دونوں پاؤں رکھے ہوئے ہیں۔

بہت سے صارفین نے ٹریوس ہیڈ کو نشانہ بنایا اور انسٹا گرام پر ان کی پروفائل پر جا کر ان کی اہلیہ اور بیٹی کو جان سے مارنے اور ریپ کی دھمکیاں دی ہیں۔

اے پی ایس واسی نامی ایک صارف نے ایکس (سابقہ ٹوئٹر) پر اس کے سکرین شاٹ شیئر کرتے ہوئے لکھا کہ ’یہ مکمل طور پر بیہودہ ہے۔ انڈین کرکٹ فینز ورلڈ کپ کی جیت کے بعد ٹریوس ہیڈ کی بیوی اور بیٹی کو ریپ کی دھمکیاں دے رہے ہیں۔‘

جبکہ پالیٹکس 2022 نامی ایک صارف نے لکھا کہ ’ٹریوس ہیڈ کی بیٹی صرف ایک سال کی ہے اور اسے انڈین کرکٹ فینز کی جانب سے انسٹاگرام پر موت اور ریپ کی دھمکیاں دی جا رہی ہیں۔‘

لیکن انڈین فینز کی جانب سے اس قسم کی ٹرولنگ کوئی نئی بات نہیں۔ اس سے قبل سنہ 2021 میں جب انڈین ٹیم پاکستان کے ہاتھوں شکست سے دوچار ہوئی تھی تو محمد شامی کو مذہب کی بنیاد پر نشانہ بنایا گیا تھا اور انھیں بعض حلقوں نے ’غدار‘ قرار دیا تھا۔

ورات کوہلی نے ایک پریس کانفرنس میں محمد شامی کی حمایت کی جس پر بعض کرکٹ مداحوں نے کوہلی کی اہلیہ اداکارہ انوشکا شرما اور ان کی دس ماہ کی بیٹی کو ریپ کی دھمکی دی تھی۔ اس کے بعد پولیس نے کارروائی کرتے ہوئے دھمکی دینے والے شخص کو گرفتار کر لیا تھا۔

ٹریوس ہیڈ نے ورلڈ کپ کی فتح کے بعد مچل مارش کی ایک تصویر پوسٹ کی جو سوشل میڈیا پر وائرل ہو گئی۔ اس تصویر کے ساتھ انھوں نے لکھا کہ ’سخت محنت کریں یہاں تک کہ کامیابی آپ کے قدموں تلے ہو۔‘

سینی ویب نامی ایک صارف نے آئی سی سی اور بی سی سی آئی کو ٹیگ کرتے ہوئے مچل مارش کی تصویر پوسٹ کی اور لکھا کہ ’یہ سلوک کھیل کی سالمیت کے لیے بے ادبی ہے۔ برائے مہربانی اس پر غور کریں اور اس معاملے کو مناسب طور پر سلجھائیں۔‘

کرک شاہ نامی ایک صارف نے کرکٹ بورڈز، جے شاہ اور انڈین وزیراعظم نریندر مودی کو ٹیگ کرتے ہوئے لکھا کہ ’اس کے خلاف کارروائی کریں کہ اس سلوک نے ہماری روایت کی توہین کی۔‘


Summary: دورۂ آسٹریلیا کے لیے 18 رکنی سکواڈ کا اعلان کرتے ہوئے چیف سلیکٹر وہاب ریاض نے کہا ’حارث رؤف آخری لمحے پر پیچھے ہٹ گئے۔۔۔ مجھے لگتا ہے پاکستان کو اس چیز کا نقصان ہو گا۔‘

پاکستانی ٹیم کے لیے ’قربانی‘ نہ دینے پر تنقید: ’حارث رؤف کو بریک لینے کی اجازت ہونی چاہیے‘

پاکستان کرکٹ ٹیم کے چیف سلیکٹر وہاب ریاض نے دعویٰ کیا ہے کہ فاسٹ بولر حارث رؤف نے دو روز پہلے تک پاکستان کے ریڈ بال سکواڈ کا حصہ بننے کی حامی بھری تھی لیکن ایک رات پہلے وہ پیچھے ہٹ گئے۔

حارث سے ملاقات کا احوال بتاتے ہوئے وہاب ریاض نے کہا کہ ’ہماری حارث رؤف سے اس دورے کے لیے بات ہوئی تھی، دو دن پہلے تک انھوں نے اس دورے کے لیے رضامندی ظاہر کی تھی لیکن کل رات انھوں نے اپنا ذہن تبدیل کر لیا۔‘

وہاب کا کہنا تھا کہ ’حارث کو اس چیز کا خدشہ تھا کہ انھیں کوئی فٹنس کے مسائل نہ ہوں، ورک لوڈ وغیرہ۔ میں اور محمد حفیظ ان کے ساتھ بیٹھے ہیں اور ان کو دورے پر ہر طرح سے سہولیات دینے کی یقین دہانی بھی کروائی ہے۔ یہاں تک کہ اگر وہ اس دورے پر فیل بھی ہوتے تو میں اس کی ذمہ داری لینے کے لیے تیار تھا۔‘

’لیکن آخری لمحے حارث رؤف پیچھے ہٹ گئے اور ہمیں بتایا کہ اس دورے کے لیے وہ دستیاب نہیں ہیں۔۔۔ مجھے لگتا ہے پاکستان کو اس چیز کا نقصان ہو گا۔‘

ایک سوال کے جواب میں وہاب ریاض کا کہنا تھا کہ ہمیں ان سے ایک دن میں دس سے بارہ اوور درکار تھے اور ہم چاہتے تھے کہ وہ سکواڈ کا حصہ ہوں کیونکہ وہ امپیکٹ بولر ہیں۔ ’ہمارے باقی 140 پلس بولنگ کرنے والے بولرز اس وقت زخمی ہیں اور کہیں نہ کہیں آپ کو پاکستان کے لیے قربانی دینی پڑتی ہے نہ کہ آپ پیچھے ہٹ جائیں۔‘

وہاب ریاض کی پریس کانفرنس کے بعد سے سوشل میڈیا پر ان کے حارث رؤف سے متعلق بیانات زیرِ بحث ہیں۔ حارث رؤف ورلڈ کپ میں اپنی خراب بولنگ کی وجہ سے پہلے ہی تنقید کی زد میں تھے اور مگر اب ان کی جانب سے مبینہ طور پر خود کو دورۂ آسٹریلیا کے لیے دستیاب نہ کرنا ایک بار پھر انھیں توجہ کا مرکز بنا رہا ہے۔

بہرام نامی صارف نے کہا کہ وہاب ریاض کو حارث رؤف کے فیصلے پر اس لیے تنقید نہیں کرنی چاہیے تھی کیونکہ ’انھوں نے خود اس وقت ریٹائرمنٹ لے لی تھی جب پاکستان کو ان کی دورۂ آسٹریلیا کے لیے ضرورت تھی۔‘

دورۂ آسٹریلیا میں ٹیسٹ سیریز کے لیے پاکستان کا 18 رکنی سکواڈ

چیف سلیکٹر وہاب ریاض نے کہا کہ صائم ایوب کو ڈومیسٹک کرکٹ میں شاندار پرفارمنس پر ٹیم میں شامل کیا گیا ہے۔ صائم نے قائداعظم ٹرافی اور پاکستان کپ دونوں میں متاثرکن کارکردگی دکھائی۔ ’ان کی شمولیت سے ٹیم کی بیٹنگ مزید مضبوط ہوگی، جو پہلے ہی مضبوط ہے۔‘


Summary: ٹیم انڈیا کی پورے ورلڈ کپ کی کارکردگی ایک طرف اور فائنل کا کھیل دوسری طرف نظر آتا ہے اس لیے لوگوں کے دلوں میں سوالوں کا ایک ناختم ہونے والا سلسلہ ہے کہ آخر انڈین ٹیم فائنل میں آ کر کیونکر ناکام ہوئی؟

احمد آباد کی ’سلو پچ‘: کیا انڈیا کو اپنا ہی داؤ بھاری پڑا؟

ایک لاکھ سے زیادہ تماشائیوں کے سامنے اور ایک ارب 40 کروڑ لوگوں کی ’نیک خواہشات اور دعاؤں‘ کے باوجود آسٹریلیا نے ورلڈ کپ میں ناقابل تسخیر انڈین ٹیم کو فائنل میں شکست سے دوچار کیا اور ریکارڈ چھٹی بار ورلڈ کپ کی فاتح قرار پائی۔

آج سے لگ بھگ ایک ماہ قبل جب اسی سٹیڈیم میں انڈیا نے ورلڈ کپ کے ابتدائی میچوں میں پاکستان کو شکست سے دوچار کیا تھا تو مبصرین کی جانب سے ’سلو پچ‘ کی بات کی گئی تھی۔ اس کے بعد کے متعدد میچوں میں سلو پچ کی شکایت کی گئی اور الزام عائد کیا گیا کہ میزبان ملک اپنے سپنرز کے لیے سلو پچ تیار کر رہا ہے۔

ممبئی کے وانکھیڑے سٹیڈیم میں نیوزی لینڈ کے خلاف سیمی فائنل میں بھی یہ بات سامنے آئی اور انڈیا کو اس کا خاطر خواہ فائدہ بھی ہوا کیونکہ ٹیم انڈیا نے رنز کا ایسا پہاڑ کھڑا کیا کہ جس کے بوجھ تلے نیوزی لینڈ کی ٹیم دب گئی اور رہی سہی کسر محمد شامی کی تباہ کن بولنگ نے پوری کر دی جنھوں نے اس میچ میں ریکارڈ سات وکٹیں لیں۔

معروف صحافی اور کرکٹر دلیپ سردیسائی کے بیٹے راجدیپ سردیسائی نے پہلے ڈرنکس کے بعد لکھا کہ ’ورلڈ کپ فائنل کے لیے یہ کم مناسب سلو اور ڈرائی پچ رہی (آئی سی سی/ بی سی سی آئی کو اس بابت چند سوالات کے جواب دینے ہوں گے)۔ روہت کو سیٹ ہونے کے بعد بڑے سکور کے لیے جانا چاہیے تھا۔ آسٹریلینز نے شاندار فیلڈنگ کی ہے۔ ٹریوس ہیڈ کا ناقابل یقین کيچ، کمنز نے درست لینتھ پر بولنگ کی، کوہلی نے اپنے کھیل پر قابو رکھا ہوا ہے اور انھیں اس وکٹ پر جمے رہنا چاہیے۔۔۔‘

اس سے قبل صحافی سگاریکا گھوش نے سیمی فائنل کے وقت لکھا تھا کہ ’انڈیا ورلڈ کپ 2023 میں برتر ٹیم رہی ہے تو پھر انڈیا کو پچ کے ساتھ چھیڑ چھاڑ کی کیا ضرورت؟ یقینی طور پر ورلڈ کپ کی نگرانی آئی سی سی کرتی ہے نہ کہ بی سی سی آئی؟ پھر کرکٹ پچ سے ’چھیڑ چھاڑ‘ کے الزامات کیوں؟‘

اوے وویک نامی صارف نے ٹویٹ کیا: ’میں اس کم ٹوٹل کے لیے روہت شرما کو ذمہ دار گردانتا ہوں۔ اس لیے نہیں کہ وہ خراب کھیلے، بلکہ اس لیے کہ انھیں سست پچ کو دیکھتے ہوئے حکمت عملی کے ساتھ اپنی بیٹنگ کرنا چاہیے تھا۔ کبھی کبھی اپنی پوری صلاحیت کے ادراک کے لیے فطری کھیل سے انحراف کرنا ضروری ہوتا ہے۔ خاص طور پر ورلڈ کپ کے فائنل میں ان کا آؤٹ ہونا انتہائی اہم تھا۔‘


Summary: اور پھر جب ٹورنامنٹ میں پہلی بار ٹاس ہارنے کا جھٹکا لگا تو بھی کمنز نے روہت کے دل کی مراد پوری کرتے ہوئے پہلے بیٹنگ کی پیشکش کر ڈالی۔ انڈیا خود بھی پہلے بیٹنگ ہی کرنا چاہتا تھا۔ تو پھر پیچھے بچا کیا تھا جو اس ٹیم کو ٹرافی اٹھانے سے روک پاتا؟

’مسئلہ روہت شرما کی قسمت کا نہیں تھا‘: سمیع چوہدری کا کالم

روہت شرما نے پاور پلے کا آغاز بھی اسی معمول کی جارحیت سے کیا جو وہ اس ورلڈ کپ میں کرتے چلے آئے ہیں۔ ان سست پچز پہ رنز بٹورنے کا بہترین وقت وہی ہوتا ہے جب گیند نئی ہو اور فیلڈرز دائرے کے اندر محدود ہوں۔ روہت کی بے غرض اننگز کے بعد جیت کا رستہ لگ بھگ ہموار ہو چلا تھا۔

مگر انھوں نے بھی اپنا بہترین اسی دن کے لیے بچا کر رکھا تھا اور استعمال شدہ پچ کی خشکی کا فائدہ تب اپنے جز وقتی بولرز سے اٹھایا جب وراٹ کوہلی اور کے ایل راہول کسی ایک بولر کو ہدف بنانے کی سوچ رہے تھے۔

حالانکہ اگر انڈیا پاکستان کے خلاف اسی پچ پہ اپنے میچ سے ہی کوئی سبق سیکھ پاتا تو یقیناً مار دھاڑ کے لیے آخری پندرہ اوورز کا منتظر نہ رہتا اور جو آغاز روہت شرما نے فراہم کیا تھا، اس کا فائدہ اٹھاتے ہوئے بیچ کے اوورز میں مثبت کرکٹ کھیلتا۔ کیونکہ یہ واضح تھا کہ جونہی گیند پرانا ہوا، ہلکی سی ریورس سوئنگ آئی، باؤنڈریز بٹورنا کارِ دشوار ہو رہے گا۔

مگر یہاں اہم ترین معرکے میں قلیل ترین ہدف کے دفاع کو نئی گیند محمد شامی کے حوالے کر دی گئی۔ شماریاتی اعتبار سے روہت شرما کا یہ فیصلہ قابلِ توجیہہ ہو سکتا ہے کہ دو بائیں ہاتھ کے اوپنرز کے خلاف شامی کا حالیہ ریکارڈ مفید ثابت ہو سکتا تھا، مگر نئی گیند شامی کے ہاتھ میں تھمانا بہرحال ایک داؤ تھا جو آغاز میں ہی انڈیا کو مہنگا پڑ گیا۔

بلا شبہ دوسری اننگز میں حالات بیٹنگ کے لیے قدرے سازگار تھے مگر جو بولنگ وسائل یہاں روہت شرما کو میسر تھے، اگر مثبت اپروچ سے برتے جاتے تو یہ یقینی تھا کہ اوس گرنے سے پہلے ہی بات آسٹریلوی لوئر مڈل آرڈر تک جا پہنچتی اور یہی بیٹنگ مدافعانہ خول میں جاتی نظر آتی۔

ٹریوس ہیڈ نے جس ارتکاز کے ساتھ روہت شرما کا وہ کیچ پکڑا تھا، وہی ارتکاز ان کی بیٹنگ میں بھی نمایاں رہا۔ انھوں نے سوا لاکھ کے ہجوم کا شور و غوغا اپنے دماغ میں جذب کیا اور اس دباؤ کا مقابلہ اپنے بلے سے کیا۔ نہ تو کہیں کھیل کو خود پہ حاوی ہونے دیا اور نہ ہی انھوں نے خود کھیل سے آگے بڑھنے کی کوئی کوشش کی۔

ایک دہائی سے عالمی ٹرافی کی کھوج میں لڑکھڑاتی انڈین ٹیم نے گھر آئی ٹرافی کو گنوا دیا اور ستم ظریفی یہ کہ اس میں دوش قسمت کا بھی نہیں تھا۔


Summary: کرکٹ ورلڈ کپ 2023 میں آسٹریلیا نے انڈیا کو شکست دے کر چھٹی بار ٹائٹل اپنے نام کر لیا ہے۔ انڈیا اگرچہ اس ٹورنامنٹ میں اپنے سابقہ 9 میچ جیت کر ناقابلِ شکست ٹیم بن کر سامنے آیا اور پوائنٹس ٹیبل پر نمبر ون پوزیشن نے اسے فائنل کے لیے آئیڈل ٹیم بنا دیا تھا۔

ورلڈ کپ کی ناقابلِ شکست ٹیم انڈیا فائنل ہار گئی: ’یہ دیکھنا تکلیف دہ تھا، کوئی بات نہیں ٹیم انڈیا آج ہمارا دن نہیں تھا‘

کرکٹ ورلڈ کپ 2023 میں آسٹریلیا نے انڈیا کو شکست دے کر چھٹی بار یہ ٹائٹل اپنے نام کر لیا ہے۔ انڈیا کی ٹیم اس ٹورنامنٹ میں گذشتہ نو میچوں میں فتح کے ساتھ ناقابلِ شکست تھی مگر اسے آسٹریلوی بلے باز ٹریوس ہیڈ کی سنچری کی بدولت چھ وکٹوں سے شکست کا سامنا کرنا پڑا۔

انڈیا نے اپنے ہدف کا دفاع کافی جارحانہ انداز میں شروع کیا اور آسٹریلیا کی ٹیم کے اوپنرز کو سنبھلنے کا موقع دیے بغیر واپس پویلین پہنچا دیا تھا۔

لیکن چوتھی وکٹ کی شراکت میں ٹریوس ہیڈ اور مارنس لیبوشین نے ٹیم کو نہ صرف سہارا دیا بلکہ انڈیا کی امیدوں پر اوس بن کر گرے۔

اس شراکت میں انھوں نے اپنی ٹیم کو کامیابی تک پہنچا دیا تھا تاہم میچ کے اختتامی لمحات میں بڑی شاٹ کھیلنے کی کوشش میں ہیڈ باؤنڈری پر کیچ آؤٹ ہو گئے۔ انھوں نے 137 رنز بنائے۔

سوشل میڈیا پر انڈین شائقین کی مایوسی میچ میں بہت پہلے سامنے آنے لگی تھی جب آسٹریلین ٹیم نے 190 رنز بنا لیے تھے۔ شائقین  کرکٹ نے اس وقت میدان سے جانا شروع کر دیا تھا۔ لیکن کچھ سوشل میڈیا صارفین انھیں حوصلہ دیتے نظر آئے کہ مایوسی قبل از وقت ہے لیکن ان کی تسلی کسی کام نہ آئی۔

ٹریوس ہیڈ جو اس میچ کے ہیرو بن گئے  ان کے لیے رضوان غلزئی کا کہنا تھا ’ ٹریوس ہیڈ کی تاریخی اننگز۔ انھوں نے آسٹریلیا کو راکھ کے ڈھیر سے باہر نکالا، پہلے روہت شرما کے اس حیرت انگیز کیچ سے اور پھر یہ۔۔۔ سپر سٹار بلے باز۔‘

ورلڈ کپ سے باہر ہو جانے کے بعد پاکستانی شائقین نے لطف اٹھانے کا موقع نہیں جانے دیا اور کئی پاکستانی سوشل میڈیا صارفین بابر اعظم کی ٹریوس ہیڈ کو بیٹ گفٹ کرنے کی ایک پرانی ویڈیو شئیر کر کے یہ کہتے نظر آئے کہ ٹریوس کی اننگ کی وجہ یہ ہے۔

آسٹریلیا 1983 اور 2011 میں جیتنے والے انڈیا کے خلاف اپنی چھٹا ورلڈ کپ ٹائٹل جیتنے کی کوشش کر رہا تھا۔

اس شخص نے ’آزاد فلسطین‘ کی ٹی شرٹ پہن رکھی تھی اور اس کے ہاتھ میں جھنڈا تھا۔ وہ پچ پر ویراٹ کوہلی کے قریب آیا اور کوہلی کے کندھے پر ہاتھ رکھا۔ کچھ دیر کے لیے میچ میں خلل پڑا اور پھر سکیورٹی اہلکار اسے باہر لے گئے۔

سوشل میڈیا پر کچھ لوگوں نے اس واقعے کو سکیورٹی کی بڑی خامی قرار دیا ہے۔ سوشل میڈیا پر بھی شائقین کرکٹ اسے غیر ذمہ دارانہ قرار دے رہے ہیں۔

سات اکتوبر کو حماس نے اسرائیل پر اچانک حملہ کیا۔ اس حملے میں تقریباً 1200 لوگ مارے گئے اور 200 سے زیادہ یرغمالیوں کو اغوا کر کے غزہ لے جایا گیا۔


Summary: امروہہ کے پُرسکون گاؤں سہس پور علی نگر میں پیدا ہونے والے اور اپنا لڑکپن کچے میدانوں میں ٹینس گیندوں سے کرکٹ کھیل کر گزارنے والے محمد شامی آئی سی سی ورلڈ کپ 2023 میں ہلچل مچا چکے ہیں۔

محمد شامی: امروہہ کا شرمیلا لڑکا ’سمی‘ جس نے کرکٹ کی دنیا میں کھلبلی مچائی

سہس پور علی نگر گاؤں میں اب صحافیوں کی بھیڑ ہے اور گاؤں والوں کے پاس بھی محمد شامی سے متعلق متعدد کہانیاں سنانے کو ہیں۔

گاؤں کے لوگ محمد شامی کو ’سمی بھائی‘ کے نام سے پکارتے ہیں۔ سمی جب چھوٹے تھے تو ان کے والد توصیف علی گاؤں میں کرکٹ کھیلا کرتے تھے۔

سہس پور کے رہنے والے محمد جمعہ نے بی بی سی سے بات کرتے ہوئے کہا کہ ’اس گاؤں میں کرکٹ لانے والے توصیف ہی تھے۔ ان دنوں ہم ریڈیو پر کمنٹری سنتے تھے، وہاں سے کرکٹ کا شوق پیدا ہوا، توصیف کرکٹ کِٹ لے کر آئے اور گاؤں میں ایک پچ بنائی۔‘

محمد شامی نے اپنی رفتار سے اپنی پہچان بنائی تھی۔ علاقے میں ہونے والے کرکٹ ٹورنامنٹس میں ان کا کھیل دیکھنے کے لیے لوگ بڑی تعداد میں جمع ہو جاتے تھے۔

سہس پور علی نگر گاؤں کے باہر بنائے جانے والے پولی ٹیکنیک کالج کا گراؤنڈ بھی گاؤں کے بچوں کے لیے کھیل کا میدان ہے۔ سبز گھاس اور فلیٹ پچ کے اس میدان میں گاؤں کے بہت سے لڑکے دوپہر کو کرکٹ کھیل رہے ہوتے ہیں۔

محمد شامی نے نوجوانوں کی پوری نسل کو متاثر کیا ہے اور اس میں ان کے گاؤں کے لڑکے بھی شامل ہیں۔

ورلڈ کپ میں محمد شامی کی شاندار کارکردگی کے بعد اب امروہہ ضلع انتظامیہ یہاں سٹیڈیم بنانے جا رہی ہے۔

امروہہ کے ضلع مجسٹریٹ راجیش کمار تیاگی کا کہنا ہے کہ ’ہم نے حکومت کو محمد شامی کے گاؤں میں ایک چھوٹا سٹیڈیم بنانے کی تجویز بھیجی ہے اور منظوری ملتے ہی اس کے لیے کام شروع کر دیا جائے گا۔

اس کے ساتھ ساتھ سیاسی جماعتیں اس گاؤں میں کھیلوں کی سہولیات کو ترقی دینے کے اعلانات بھی کر رہی ہیں۔ راشٹریہ لوک دل کے رہنما جینت چودھری نے کہا ہے کہ وہ اپنے پارلیمانی فنڈ سے محمد شامی کے گاؤں میں کھیلوں کی سہولیات تیار کرنا چاہتے ہیں۔

دوسری جانب محمد شامی کے گھر پر خوشی کا ماحول ہے۔ دہلی سے درجنوں صحافی یہاں پہنچ چکے ہیں اور ایک ایک کر کے شامی کے گھر والوں کا انٹرویو کر رہے ہیں۔

حسیب خود بھی کرکٹ کھیلتے تھے۔ ان کا کہنا ہے کہ ’ہمارے والد کرکٹ کھیلا کرتے تھے، انھیں دیکھ کر ہم دونوں بھائی کرکٹ کے دلدادہ ہو گئے، شامی کی رفتار تھی، گھر والوں نے اس کی تربیت پر توجہ دی، دو بھائیوں میں سے صرف ایک کو بھیجا جا سکا، شامی چلا گیا اور آج نتائج سامنے آ رہے ہیں۔‘


Summary: روہت کے اب تک کے اس کامیاب سفر میں اب بس اگر کسی چیز کی کمی ہے تو وہ کرکٹ کے عالمی کپ کو اپنے ہاتھوں میں تھامنے اسے ہوا میں بلند کرنے اور اس بڑے ایونٹ میں اپنی سرزمین پر کامیابی اپنے نام کرنے کی۔

روہت شرما: سکول کی فیس معاف کروانے سے ورلڈ کپ فائنل تک کا سفر

انڈین کرکٹ ٹیم کے کپتان روہت شرما نے ون ڈے کرکٹ ورلڈ کپ 2023 کے احمد آباد میں ہونے والے فائنل تک انڈین ٹیم کے اس سفر میں اہم کردار ادا کیا ہے۔

ان کے والد، جو ایک ٹرانسپورٹ فرم کے گودام میں کام کرتے ہیں، ان کی آمدنی کم تھی، اس لیے روہت ان دنوں اپنے دادا اور چچا روی شرما کے گھر رہتے تھے، لیکن وہاں بھی حالات مختلف نہیں تھے غربت نے وہاں کے مکینوں کو بھی پریشان کر رکھا تھا۔

یوگیش پٹیل کے مطابق، جو اب 54 سال کے ہیں، ’ہمارے کوچ نے کہا کہ اس لڑکے میں کرکٹ کی بہت مہارت ہے لیکن اس کی فیملی ہمارے سکول کی 275 روپے ماہانہ فیس اپنی مالی حالت اور غربت کی وجہ سے ادا نہیں کر سکی، لہذا اسے سکالرشپ دیا جائے۔‘

اس فیصلے کے کئی سال بعد خود روہت شرما نے کرکٹ پر تجزیے اور تبصرے کرنے والی ویب سائٹ ’ای ایس پی این کرک انفو‘ کو دیے گئے ایک انٹرویو میں کہا کہ ’کوچ چاہتے تھے کہ میں وویکانند سکول میں داخلہ لوں اور کرکٹ کھیلنا شروع کروں لیکن میرے پاس پیسے نہیں تھے۔ پھر انھوں نے مجھے سکالرشپ دی اور چار سال تک مجھے مفت پڑھنے اور کھیلنے کا موقع ملا۔‘

اس نئے سکول میں داخل ہونے کے چند ماہ کے اندر ہی روہت شرما نے 140 رنز کی ناقابل شکست اننگز کھیلی جس کے چرچے ممبئی کے سکولوں، میدانوں اور کرکٹ ناقدین تک ہوئے۔

2019 کے ورلڈ کپ میں سب سے زیادہ رنز بنانے والے روہت اس حالیہ کرکٹ ورلڈ کپ میں اپنی حکمتِ عملی میں تبدیلی لائے ہیں اور یہ دیکھا گیا ہے کہ وہ بڑے ہدف کی پرواہ کیے بغیر میچ کی ابتدا میں پہلے پاور پلے میں ہی بولرز پر حملہ کر دیتے ہیں اور جارحانہ کھیل کا مظاہرہ کرتے ہیں۔

اس ورلڈ کپ کے پہلے میچ میں وہ آسٹریلیا کے خلاف صفر پر آؤٹ ہوئے تھے لیکن اس کے بعد روہت شرما کا سکور کچھ اور ہی کہانی بیان کر رہا ہے۔

131 رنز کی انگز سے شروع ہونے والا یہ سلسلہ 86، 48، 46، 87، 4، 40، 61 کے بعد 47 رنز تک چلتا ہے اور روہت کی ان اننگز میں اُن کا سٹرائیک ریٹ 124.15 رہا ہے، جو قابل ستائش ہے۔

روہت کی اس پرفارمنس نے نہ صرف انڈیا کو اچھا آغاز دینے میں مدد دی ہے بلکہ کسی بھی ٹیم کی جانب سے دیے جانے والے بڑے ہدف کا کامیابی سے تعاقب کرنا بھی اُن کے لیے آسان بنا دیا ہے۔

روہت کے اب تک کے اس کامیاب سفر میں اب بس اگر کسی چیز کی کمی ہے تو وہ کرکٹ کے عالمی کپ کو اپنے ہاتھوں میں تھامے اسے ہوا میں بلند کرنے اور اس بڑے ایونٹ میں اپنی سرزمین پر کامیابی اپنے نام کرنے کی۔


Summary:
اگر یہاں کمنز کو ٹرافی اٹھانا ہے تو پھر مچل سٹارک کو بھی وہی عزم دہرانا ہو گا کہ وہ وراٹ کوہلی اور کے ایل
 راہول کو سنبھال پائے تو احمد آباد کے جمِ غفیر پہ سکوت طاری ہوتے دیر نہیں لگے گی۔ پڑھیے سمیع چوہدری کا تجزیہ۔

اگر سٹارک میک گرا کا عزم دہرا پائے: سمیع چوہدری کا کالم

ڈیڑھ ماہ کے طویل سفر کا آخری پڑاؤ آن پہنچا ہے اور ٹورنامنٹ کی دو بہترین ٹیمیں انڈیا کے شہر احمد آباد میں اس ٹرافی کا آخری معرکہ لڑنے کو ہیں جہاں انڈین شائقین کا ایک نیلگوں سمندر تاریخ کا نظارہ کرے گا۔

ہوم گراؤنڈز میں کھیلنے کا اگر فائدہ ہے تو ہوم کراؤڈ کی موجودگی کا دباؤ بہت حد تک اس فائدے کو منہا بھی کر دیتا ہے۔ اور پھر جہاں بہت کچھ داؤ پہ لگا ہو، وہاں فارم اور تکنیک کہیں پیچھے رہ جاتے ہیں، مقابلہ محض ٹیمپرامنٹ کا ہو رہتا ہے۔

احمد آباد میں یہ فائنل اسی پچ پہ کھیلا جا رہا ہے جہاں انڈیا نے پاکستان کے خلاف نہایت سہل برتری بٹوری تھی۔ مگر پیٹ کمنز اس امر سے قطعاً پریشان نہیں ہیں کہ استعمال شدہ پچ یا ہوم کراؤڈ کی موجودگی سے انڈین ٹیم کو کوئی ممکنہ نفسیاتی برتری مل پائے گی۔

اگر مچل سٹارک اور ہیزل ووڈ کا ابتدائی سپیل اس لاشعوری خوف پہ ضرب لگا گیا اور امتحان لوئر مڈل ارڈر تک آن پہنچا تو انڈین کیمپ کے حواس بکھر بھی سکتے ہیں۔ اور اگرچہ نیوزی لینڈ کے خلاف سیمی فائنل میں ایک آسان فتح انڈیا کا مقدر ہوئی مگر یہ حقیقت بھی اپنی جگہ ہے کہ بولنگ ڈیپارٹمنٹ میں اکیلے محمد شامی کو سارا بوجھ اپنے کندھوں پہ اٹھانا پڑا۔

چونکہ یہ پچ استعمال شدہ ہے، سو یہاں بھی متوقع یہی ہے کہ محمد شامی آسٹریلوی بیٹنگ کا بھرپور امتحان ثابت ہوں گے۔ لیکن اگر آسٹریلوی بیٹنگ ان سے نمٹنے کی کوئی موثر حکمتِ عملی کھوج پاتی ہے تو روہت شرما کی مشکلات بڑھ سکتی ہیں کہ حالیہ میچز میں بمراہ اور سراج کماحقہ کارکردگی نہیں دکھا سکے۔

جبکہ اس کے برعکس متواتر اوسط کارکردگی دکھانے والے مچل سٹارک سیمی فائنل میں اپنی بہترین کاوش کے ساتھ ابھرے اور دھماکے دار افریقی بیٹنگ لائن کے بخیے ادھیڑ ڈالے۔ لیکن آسٹریلیا کو اپنے امکانات روشن کرنے کے لیے سٹارک سے کہیں زیادہ اپنے کپتان کمنز کی بولنگ میں عمدگی درکار ہو گی جن کے لیے یہ ٹورنامنٹ بالکل متاثر کن نہیں رہا۔

آخری بار جب یہ دونوں ٹیمیں ایک ورلڈ کپ فائنل میں مدِ مقابل آئی تھیں تب گلین میک گرا نے میچ سے پہلے ہی یہ کہا تھا کہ وہ ٹنڈولکر کو سنبھال لیں گے۔ اور پھر ہوا بھی یہی کہ میک گرا کے ٹنڈولکر کو سنبھالتے ہی باقی انڈین بیٹنگ بھی سمٹ گئی اور ٹرافی رکی پونٹنگ لے گئے۔


Summary: اس بھونچال کے دوران پاکستان میں سوشل میڈیا صارفین نہ صرف پی سی بی پر تنقید کر رہے ہیں بلکہ پاکستان میں کرکٹ کوچنگ سے متعلق بحث کرتے ہوئے انڈیا کی مثالیں دے رہے ہیں۔

’پاکستان کرکٹ ٹیم اشرافیہ کی تجربہ گاہ بن چکی ہے‘

محمد حفیظ کا نام کچھ عرصہ پہلے پاکستان سپر لیگ کی جانب سے ڈرافٹ کی ڈائمنڈ کیٹیگری میں سامنے آیا تھا۔ وہ اب بھی مختلف لیگز کا حصہ ہیں اور سنہ 2021 کے ٹی ٹوئنٹی ورلڈکپ کے بعد انٹرنیشنل کرکٹ سے ریٹائر ہوئے تھے۔

تاہم حفیظ کے پاس نہ تو کوچنگ کا کوئی تجربہ ہے اور نہ ہی انھوں نے لیول تھری کوچنگ کورس کر رکھا ہے جو پی سی بی کی جانب سے اپنی ویب سائٹ پر ہیڈ کوچ کے لیے درج شرائط میں سے ہے۔

پی سی بی ذرائع نے بی بی سی کو بتایا ہے کہ محمد حفیظ پاکستان کرکٹ بورڈ میں ٹیم کے ہیڈ کوچ نہیں بن سکتے اور اس کی وجہ یہ ہے کہ اُن کے پاس ہیڈ کوچ بننے کے لیے ’لیول تھری سرٹیفیکیشن‘ نہیں ہے، اسی لیے حفیظ پاکستان کرکٹ ٹیم کے لیے صرف ’ڈائریکٹر‘ کی ذمہ داریاں ادا کریں گے۔

سوشل میڈیا پر پی سی بی کی جانب سے کیے گئے ان فیصلوں کے بارے میں ابھی بحث چلی ہی رہی تھی کہ گذشتہ روز سابق فاسٹ بولر وہاب ریاض کو چیف سیلیکٹر بنانے کا اعلان کیا گیا۔ وہاب اس وقت نگران وزیرِ کھیل پنجاب ہیں اور انھوں نے اس عہدے کے ساتھ ہی سیلیکٹر کا عہدہ سنبھالنے کا فیصلہ بھی کیا ہے۔

وہاب نے تاحال باضابطہ طور پر فرینچائز کرکٹ کو خیرباد تو نہیں کہا لیکن ان کی فرینچائز پشاور زلمی نے ان کی خدمات کے اعتراف میں ایک سوشل میڈیا ویب سائٹ ایکس پر پوسٹ ضرور کیا ہے۔

صحافی رضوان علی نے اس بارے میں ٹویٹ کرتے ہوئے پی سی بی کی ویب سائٹ پر ہیڈ کوچ بھرتی کرنے کے لیے شرائط کا حوالہ دیا اور لکھا کہ کیا پہلی دو شرائط پڑھنے کا کہا۔

اسد نامی کرکٹ کے مداح نے اس صورتحال کے بارے میں بات کرتے ہوئے لکھا کہ ’اس وقت جو کچھ بھی پاکستان کرکٹ کے ساتھ ہو رہا ہے وہ درد ناک ہے۔

’ایسے کئی لوگ ہیں جو متعلقہ تجربے اور تعلیم کے باوجود نچلے لیول کی کرکٹ میں بھی کوچنگ نہیں کر پاتے لیکن سب سے اوپر کے درجے پر کوچنگ کرنے کے لیے کسی بھی تجربے یا تعلیم کی ضرورت نہیں۔‘

صحافی عبداللہ نیازی نے محمد حفیظ پر تنقید کرتے ہوئے لکھا کہ ’نہ صرف ان کا کوئی کوچنگ کا تجربہ نہیں ہے بلکہ حفیظ نے اب تک آسٹریلیا میں کبھی ٹیسٹ میچ نہیں کھیلا۔

اس حوالے سے اکثر صارفین راہل ڈریوڈ کی مثال بھی دے رہے ہیں جنھیں انڈیا کی بہترین کارکردگی کا ذمہ دار قرار دیا جا رہا ہے۔